Rocheren lobulua - Wikipedia, entziklopedia askea.\nMarko elkar errotatzaile baten 2 masa arrazoiko izar bitar baten Rocheren potentzialaren hiru dimentsioko irudikapena. Tanta motako irudiak azalera ekipotentzialak dira eta izarretako bakoitzaren Rocheren lobuluak dira. L1, L2 eta L3 grabitate indarrak elkarren artean desegiten diren lagrangen puntuak dira. Masa fluxuak daude izar batetik bere lagunera L1 ordoki puntutik, izarrak Rocheren lobulua betetzen badu(Fuente).\nRocheren lobulua izar bitar batean izar baten inguruan dagoen espazioa da, non material orbitatzailea izar horrekin grabitate bidez lotua dagoena. Izarra bere Rocheren lobulua baino haratago hedatzen bada, orduan, lobulutik kanpoko materiala beste izarrak erakartzen du, non akrezio disko bat sortuz eror daitekeen.\n1.1 Potentzialaren formak\n1.2 Potentzialaren kalkulua\n2 Izarren arteko masa fluxua\nRocheren lobuluaren kontzeptua 1873ko argitalpen baten agertu zen, Essai sur la constitution et l'origine du système solaire (Eguzki sistemaren eraketa eta sorrerari buruzko entsegua). Rocheren mugarekin duen ezberdintasuna azken honek erdiko gorputz masibo baten inguruan orbitatzen ari den objektu bat marea indarren ondorioz hautsiko litzatekeen distantzia dela da. Bi kontzeptu hauek Èdouard Roche frantziar astronomoak (1820-1883) formulatu eta aztertu zituen.\nPotentzialaren formak[aldatu | aldatu iturburu kodea]\nRocheren lobuluak luzatutako ur tanta baten antzeko forma du, tantaren ertza objektu sekundarioari begira duena eta L1 lagrangen puntuan kokatua. Rocheren lobulua izar bitarraren gehienezko grabitate ekipotentzialaren azalera bezala definitzen da. Izarretako bakoitzetik gertu grabitate potentzial berdineko azalerak gutxi gora-behera esferikoak eta kontzentrikoak dira izar bakoitzaren gainean, eta izar bitarretik urrun azalera ekipotentzialak bi izarren erdiguneak lotzen dituen ardatzarekiko paraleloak diren elipsoide luzangak dira. Bi kasuen arteko 8 formako azalera ekipotentzial kritikoak bi Rocheren lobuluak definitzen ditu.\nPotentzialaren kalkulua[aldatu | aldatu iturburu kodea]\nEnergia potentziala kalkulatzeko izar bitarrarekin biratzen duen erreferentzia sistema bat erabili behar da. Erreferentzia sistema hau inertziala ez denez, izar bakoitzaren grabitate potentzialak indar zentrifugoaren bereizgarria den sasipotentzial batekin bateratu behar dira. Sasipotentziala sistemaren errotazio ardatzarekiko distantziaren karratuarekiko proportzionala da puntu bakoitzean. Errotatzen ari den erreferentzia sisteman mugitzen ari den materiak kontserbatiboa ez den eta, beraz, potentzial eskalar batetik abiatuta eratorri ezin daitekeen Coriolis indar baten eragina jasaten du.\nErdiko bi gorputzetako bat bere Rocheren lobulutik haratago hazten bada, lobulutik kanpoko materiala beste objektuaren Rocheren lobuluaren barnean sartzen da. Prozesu hau suntsitzailea izan daiteke lehen objektuarentzat, masa galtzean bere Rocheren lobulua are gehiago uzkurtzen bait da, kanpoaldean material gehiago utziz eta bere suntsipena bizkortuz beste objektuaren masa gehitzearen mesedetan, honen Rocheren lobulua pixkanaka hedatzen delarik.\nIzarren arteko masa fluxua[aldatu | aldatu iturburu kodea]\nRocheren lobuluaren bidezko material fluxua zenbait fenomeno astronomikoren arduraduna da, noba errepikakorrak (elkarrengandik erraldoiaren materiala nano zurira joateko bezain gertu dauden erraldoi gorri batek eta nano zuri batek osatutako izar bitarrak) x izpizko izar bitarrak eta milisegunduzko pultsarrak kasu.


Europar Batasunak ekainean onartu berri du kontsumorako, biltegiratzeko edo sarean saltzeko energia ekoiztu nahi duenak eskubide osoa duela horretarako. EBeko instituzioen arteko akordioak Espainiako Estatuan 10 kw baino gehiagoko instalazioentzat indarrean dagoen eguzkiaren zerga kolokan ipini du. Elektrizitate enpresa handien kalterako den zuzentaraua 2021ean sartuko da indarrean.\nHaatik, Madrilgo gobernu berria autokontsumo elektrikoaren zamaren aurkakoa delarik, eguzkiaren zerga lehenago ezabatuko duela espero da. Horretarako, Madrilgo legebiltzarraren gehiengoaren aldeko jarrera du, bertan PP baita aurka dagoen indar bakarra. Horrenbestez, energia berriztagarrien autokontsumoa sustatuta ikatzik gabeko ekonomiarantz bideratzen den energia trantsizioaren olatuan herritarren parte-hartzea indartu nahi da.\nEstatuan eguzkiaren energia etxean erabiltzea eta sortutako energia kontsumitzea legezkoa da eta eskala txikian zergarik gabekoa da. Etxe arrunt bateko energia beharra ez da 3 edo 4 kw baino handiagoa. Beraz, 10 kw mugaren azpikoa izanik ez dute zamarik jasan. Hala ere, 10 kw baino gehiagoko ustiakuntza txikiek –landa eremukoak sarritan- eguzki plakak ipintzeagatik zerga ordaindu behar izaten dute.\nMadrilgo gobernu berria autokontsumo elektrikoaren zamaren aurkakoa delarik eguzkiaren zerga lehenago ezabatuko duela espero da. Horretarako Madrileko legebiltzarraren gehiengoaren aldeko jarrera du, bertan PP baita aurka dagoen indar bakarra. Horrenbestez, energia berriztagarrien autokontsumoa sustatuta ikatzik gabeko ekonomiarantz bideratzen den energia trantsizioaren olatuan herritarren\nparte- hartzea indartu\nOrain arte egoera hori arautzen zuen azken neurria 2015ekoa da eta autokontsumorako bi aukera erregulatu ditu. Lehenean instalakuntza ez da banaketa sarearekin lotzen eta, beraz, ez du sortutako energia merkaturatzen. Bigarrenean, aldiz, kontsumoaren gainetik sortutako gaineratikoa sarera bideratzen da. Azken egoera honetan elektrizitate ekoizle gisa erregistroan izena ematea beharrezkoa da eta instalakuntza 10 kw baino gehiago izatekotan sarbiderako bi sari ordaindu behar izaten dira. Sari bat finkoa da eta bigarrena sortutako energiaren araberakoa.\nZama horiek direla eta errotu egin da norberaren kontsumorako bideratutako eguzki energia bideragaitza delako ustea. Teknologia berrikuntza prozesuetan ohikoa den moduan kostuak gutxitu egiten dira denboraren poderioz. Eguzki plaken kostuak ere merketuz joan dira eta aipatutako zamak kontuan hartuta ere instalakuntzak egun bideragarriak dira, nahiz eta zergen kopuruak amortizazio epea luzatzea dakarren. Azken zazpi urtetan eguzki instalakuntzaren kostuak %76 murriztu dira, Espainiako Estatuko 2018ko autokontsumoaren egoerari buruzko txostenaren arabera.\nEstatuan eguzki energia fotovoltaikoa elektrizitate eskariaren %3 da gaur egun. Eguzkiaren zergaren ezabaketarekin 2030 urterako ehuneko hori 10era igoko dela aurreikusten dute sektoreko eragileek. Bestelako energia berriztagarriak aintzat hartuta elektrizitate eskariaren erdia aise gaindituko lukete iturri hauek urte horretarako. Ikusteko dago sektoreko oligopolioek izango duten jokabidea. Elektrizitate autokontsumoaren logikak beren negozio ahalmena narria dezake eta, bistan da, duten botere politiko eta ekonomikoa eredu bertikalarekin jarraitzeko erabiliko dutela. Beste muturrean, energia berriztagarriak sustatzen dituzten Goiener, Som Energia edo REScoop sarea bezalako kooperatiben arrakastak energia eredu deszentralizatu eta jasangarrirako trantsizioa bermatu egiten dute. Kontsumitzailearen hautua eta, batez ere, Estatuan iragarrita dagoen trantsizio ekologikorako lege berria giltzarriak dira energiaren eredu aldaketarako bidean.\nKanal hauetan artxibatua: Iritzia | Ekonomia | Energia krisia


Azokako Hiztegia: Gure-gurea den terminologia gal ez dadin - Tolosako Azoka\nAzokako Hiztegia: Gure-gurea den terminologia gal ez dadin\nApakaxozermoduz-a baino gehiago da Azokako hizkera. Badira dozenaka espresio eta hitz, ekoizle eta herritarren arteko hartu-emanetik sortutakoak. Horietako asko, gainera, galbidean daudenak. Zer, esan nahi dute, bada?\nAste honetako hitza: AILA\nFruituari eusten dion txortenari deitzen zaio horrela.\nAhesiak: gurdiaren alboetan jartzen diren zurezko bi piezei deitzeko era bat da.\nHerdoildu: Tomate landarearekin lotu ohi den hitza da. Landarea gaixotu eta belzten hastean, “herdoila sartu zaiola” edota herdoildu egin dela esaten da.\nLakaria: Baserritarrek urte luzez erabilitako bolumen bidezko pisu-neurri bat da. Lakari bat babarrun, 3,6 kilo babarrunen baliokidea da, eta egurrezko kutxa baten bitartez neurtzen da. Kutxa beteta, gainetik erregela bat pasa eta soberakina kentzen da berdin-berdin jartzeko. Kasu batzuetan, lursailen azalera neurtzeko ere erabili izan ohi da.\nLeka: Babarrun aleak biltzen dituen oskol bigun eta luzea da leka. Leka bakoitzean babarrun ale batetik hasi eta 8 edo 9 babarrun ale arte egon daitezke. Tolosako Merkatuan babarruna erostean, “Lekan” edota “Aletua” eska daiteke.\nLibra: Libra bat 500 gramoren baliokidea da, beraz liberdi bat edota libra erdi bat eskatzean 250 gramo eskatzen ari gara.\nZumitza: Zume landaretik dator. Bere ezaugarriengatik, saskiak eta beste hainbat produktu egiteko erabili ohi da zume landarea, oso malgua eta moldagarria delako. Zumitza, zume landaretik ateratako fibra naturalekin (gaztelaniazko mimbre) egindako saski edota gaztagintzarako moldea da (gaztelaniazko encella). Zume landarerik ez zegoen lekuetan, gaztainondo edota urritz landareetatik ateratako xafla finekin ere egiten ziren saski eta molde horiek.\nZotalegunak: Urtarrileko lehen 12 egunei esaten zitzaien, eta egun horietako eguraldiak ondorengo hilabeteetako eguraldia iragartzeko balio zuen. Egun bakoitzak hilabete bat iragartzen zuen (1-Urtarrila, 2-Otsaila, 3-Martxoa…)\nIstinga: Soroan edota belardian dagoen zingira edo putzu lohitsua da istinga. Euri zaparrada handien ostean, lurrak ur guztia xurgatzeko ahalmena galtzean sortzen da.\nUztarria: Bi idi edo mando bi lotzeko tresna da uztarria, zurezko pieza luzanga batez osatua. Animalien buru edo lepo aldera doitzen diren bi arku ditu, eta gurdi baten lantzari edo golde baten lemari lotuta, haietatik tiratzea ahalbidetzen du.\nKarrunka: Eltze ipurdia erre ondorengo ‘kostra’, batez ere, esnearena. Kozintzerako garaian, eltze ipurdia erre ondoren geratzen den ‘kostra’ da karrunka. Batez ere esnea erre ondorengo kostrari deitzen zaio horrela.\nArdagaia: Zuhaitzetan ateratzen den onddo modukoa, jangarria ez dena eta hankarik ez duena. Sua pizteko eta baserri batetik bestera sua eramateko erabiltzen zen.\nGaitzerua: Babarruna pisatzeko 12 kiloko ontzia. Gaitzeruaren neurria ez zen zehatza eta herriz herri aldaketa txikiak zituen, baina beti pisu antzekoa mantenduz.\nArtangaba: Baserrietan elikagaiak jasotzeko gela edo tokia da Artangaba, normalean teilatupean kokatutakoa.\nGatxitxia: Ardiak arkumea izan eta kasu egiten ez dion bildotsari deitzen zaio gatxitxia. “Gaitzetsia” hitzetik dator.\nEskatza: Baserrietan ukuilua eta sukaldea bereizten dituen pasiloa da. Normalean, baserriko sarrera ere izaten da gainera.\nAbaroa: Abereek eguzkitik babesteko erabiltzen duten babesgunea da abaroa.\nArrapaska: Garai batean, herriko lurretan garoa biltzera joaten ziren baserritarrei deitzen zitzaien arrapaska.\nGazi kutxa: Garai batean, janaria mantentzeko gatzetan sartuta edukitzeko egurrezko kutxari deitzen zitzaion gazi-kutxa.\nZainbelarra: Baserrietako horman ateratzen den landare mota da zainbelarra, zauriak sendatzeko baliagarria dena.\nAzaoa: Garia bildu ondoren egiten den paketea da azaoa, ondoren lastoarekin biltzen dena.\nAlbakaia: Ahariek aldamenetik ematen duten burukoari deitzen zaio albakaia.\nAnega: Lau gaitzeruren baliokidea den neurria da anega bat.\nAlperra: Lurra zapaltzeko eta xehetzeko tresnari deitzen zaio alperra.\nArkuaiziak: Ardiei ilea mozteko erabiltzen diren guraizeak dira arkuaiziak.\nNardaia: Soroan lan egiteko, idi parea lotzeko edo bat egiteko goldeari eransteko erabiltzen zen tresnari deitzen zitzaion Nardaia.\nZerrazuia: Behe lainoa izendatzeko beste modu bat da zerrazuia.\nIlintxa: Ikatza egiteko txondorra egitean, guztiz egosi gabe dagoen eta oraindik ikatza ez den egur zatiari deitzeko modua da ilintxa.\nTxispaia: Babarrunari hautsa kentzeko erabiltzen den tresna, sarez egina eta erdian irekiera zirkularra duena.\nGainaga: Gurdia bete ostean karga eusteko erabiltzen zen makilari deitzen zitzaion gainaga.\nPalenka: Baserrietan, hesiak egiteko estaka sartzeko lurrean zuloa palenkarekin egiten da.\nKukusoa: Txorimaloari deitzeko beste era bat da Kukusoa.\nAsto-Erroskila: Astoari buztanean jartzen zitzaion babesgarria, mina ez hartzeko.\nEskatza: Ukuilu eta sukalde arteko pasiloari deitzeko era bat da “Eskatza”.\nPertza: Esnea biltzeko edo odolkiak egiteko txerrien odola biltzeko erabiltzen den baldeari deitzen zaio pertza.\nZapinak: Baserrietan/etxean erabiltzen ziren artilezko galtzerdiei deitzen zitzaien. Hitz honetatik dator gure herrian etxeko zapatei “Txapinak” deitzeko ohitura.\nGaldotxa: Arto landarearen loreari deitzeko era bat da Galdotxa.\nAhardia: Txerri emeari deitzeko era bat da ahardia hitza.\nAiubrea: Belar mota bat da, behiei jaten emateko erabiltzen dena.\nApopiloa: Morroiei deitzeko beste era bat da apopilo hitza.\nApotea: Hazietarako erabiltzen den txerri arrari deitzeko era bat da.\nErea: Idiak eta behiak uztarrian lotzeko sokari deitzeko era bat da.\nAzokako hitz edo esamolderik ezagutzen duzu? Bidali mezu bat esanahia azalduz.\nBerreskuratu dezagun azokako hiztegia denon artean!


tamaina Poker Rakeback Berria Ondoren, VIP Maila - Poker AI Helper. Online aholkulari irabazi!\ntamaina Poker Rakeback Berria Ondoren, VIP Maila\nEta bat izan behar du Buruzko jokoa math\nMartxoaren, berria poker, poker club Leialtasuna sistema geЇntroduceerdEta, hala ere, sistema zaharra, Jokalari batzuk hamar mila-dolarraren Batzordea, hilean, irabaziak, eskuratu ahal Izango duzu espero baino gehiago, Diseinu sistema berria,"batzorde"guztiz desagertu. poker onartu ukatu clubpromoties lotzeko Edozein commissieterugbetalingstijden. Oinarria sistema da, berez, jokatu Behar duzu, idatzi, batzordeak, puntu Eta maila horiek guztira. Maila bakoitzean emango deiturikoak"urrezko, Utzi ahal izango duzu, hobariak, Sarrerak eta txanponak cash. Badira, hala ere, beti bereizi Zereginak, ez da bakarrik poker, Baina, halaber, zenbaki bat finantza-Gaiei buruzko apustuak eta casino jokoak. Da, halaber, kasu funtzioa da Jokalari bat da"aktiboa", eta Bonus gisa, pare bat ilara Batean egun kopuru jakin bat, Zure token zure puntuazioa. Kasuan ezarritako sapport ROM, ordea, Hemen da mantendu, Geroztik batzordeak Edo, baizik eta ruilpunten konfigurazioa, Joan ahal izango duzu, hurrengo Bezero pasartea:"Nire Profila: Desblokeatzeko Urrezko Token.\nBehealdean orria, izango da ezaugarri Bat CASH-merkataritza zure urrezko Txanponak cash dirua".Da, bada, jokalari aktiboa izan Irabazteko urrezko txanponak truke aldatu Ahal izango zion $.\nAsko hasieran jokalari pokerforums izango Idatzia club, poker da bakarrik Buruz puntu kobratzen da batzorde Bat $ puntenruil eta osagarriak hobariak, Urrian izan zen, poker benetako batzordeak.Hemen dira zortzi arrazoi garrantzitsuenetako Duzu jolasten hasteko poker at, Baina azken denbora-tarte end Of iraila eta ia oharkabean Denek, poker da laguntzaile nagusietako Aldaketak tier-sistema. Horietako asko izango da gai Bat emateko azkarrago, izan bihurtzen, Erran nahi da, puntu kopurua Lortu behar dituzten baina kopurua Urrezko txanponak, maila horiek argitaratuko Dira, bat baino gehiago, eko murrizketa.\nHau da kasu bat freerolls Izango da arduratzen\nAdibidez, eta eman dute txanponak Da orain lehergai bat harreman Poker: hau da, berri bat Spin-eta-joan, klon bat, Edo eremu berri bat aztertzeko? Beraz, orain dugu benetako tamaina Jokalari poker At, du gainditzen, Ia buruz, erran nahi da,"Snowmen du", eta erabaki horiek Erabili zifrak konparatu dituzten bezeroak. Egia da bitartean, tamaina batzordeak, Bereziki microlits, askoz handiagoa da. Ez dago beste modurik tamaina Aldatzeko jokalari Poker at, nahi beЇnvloeden. Komun-Gela, hurrengo bat da Urrian, horrez gain, ekitaldiak, maila Bat gora, doan, $ bat-aste Txapelketa txartel guztiak duten jokalariek Hartu maila berrian osoa astean Zehar lortzeko. Ondoren aste bat inguru, da Osoa zozketa irabazi bat $, poker Klubaren Txapelketa. Orotara, poker freerolls gehienez $, hilabete Bat kopuru hau barne hartzen Du, bi-astero freerolls to $. Errealista da eragina hazkunde batzordeak, Jabe gisa, baino gehiago clubniveaus, Askoz gutxiago kideak maila handiagoa, Hala nola, freerolls, eta ehundura leuna.Argi dago, gehienak freerolls, ahalik Eta modu eroso bat lortzeko Zati bat jokalari da, gehiago Gozatzeko horiek guztiak jokalari baita Gertakari horiek.\nHala eta guztiz ere.\nurtean, poker, batera kaleratu zen Bezero berri bat da, oro Har, hartu hau taldeko jokalari Onartzen da.\nEmaitza, egia da harkgrote crash Bere gelan. Eta hau altxatzen honako galdera: Hobe izango da ahula, eremu Edo goi-rastrillo? Konbinazio bat, bi faktore ezean, Orain, ilun. Azkenik, Dean da, argi eta Garbi ahulena eremu onenetako bat Da publiko gelak. Top dagokionez, trafiko fluxua. Hala ere, hau izan dela Neurri handi batean, bere behe Rastrillo goi Raika. Saiatuko naiz galdera erantzun,"zer Da hobea", eta, beraz, izango Dugu, are gehiago esan,"zer Da hobea: bi arrain mahai Gainean, edo rakeback?', izango dugu ardatz. hurrengo artikuluan, egingo dugu.Gainera, topflop: Chris Moorman: poker, GPL, eta preziatua WSOP eskumuturreko.\ntải ĐH Texas Dành Cho Miễn Phí, Ảo Trên Điện là.\npoker kalkulagailua nola erabili poker prompter online laguntzaile online poker kkpoker promo kodea upoker download pokerbros berrikuspen upoker PC laguntzaile poker jokoaren online kkpoker pppoker diamante


Irekia Eusko Jaurlaritza - Gobierno Vasco :: URAk Larrialdi- eta Arrisku-kudeaketaren XI Jardunaldian parte hartuko du (Donostian, maiatzaren 18 eta 19an)\nURAk Larrialdi- eta Arrisku-kudeaketaren XI…\n\nLarrialdi- eta Arrisku-kudeaketaren XI Jardunaldiaren webgunea Iturria: Irekia\n\nURAk Larrialdi- eta Arrisku-kudeaketaren XI Jardunaldian parte hartuko du (Donostian, maiatzaren 18 eta 19an) Iturria: Irekia\nIkuspuntu hau 2007ko urriaren 23ko 2007/60/EE Zuzentarauak bultzatu eta sustatua da, uholde arriskuen kudeaketa eta ebaluaketari buruzkoa; Uraren Esparru zuzentarauak ere bere eginikoa, eta demarkazioetako plan hidrologikoek aintzat hartu beharrekoa. (Horregatik da premiazkoa Uholde arriskuaren kudeaketarako lehenengo planak eta eratorritako berrikuspenak arroko Plan Hidrologikoekin koordinatzea).\nFuntsean, honakoak dira aintzat hartu beharrekoak ikuspuntu horren arabera:\nUholdeei aurre egiteko prebentzioa: etorkizunera begira, urak bere egiten dituen lur-eremuetan, ezin erabilera kaltebera gehiagorik baimendu.\nUholdeei aurre egiteko lanak: urak bere egiten dituen eremuetan eraikitako erabilera kalteberak babestu, ibaia ahalik eta gutxien kaltetuko duten neurriekin.\nUholdeak direnerako prestatzea: aurreikuspen hidrometeorologikoa egitea (ur handiko sasoietan, jauzitako euriek sortutako emariek lurrraldea noraino okupatuko duten aurreikustea) eta jendartea babesteko alerta goiztiarra emateko sistemak erabiltzea (herritar eta erabilera kalteberak babesteko sistemak erabiltzea, jauzitako urak lurraldean noraino helduko den aurreikusi eta gero).\nUholdea baretutakoan, berreskuratze eta hausnartzea: gertakariengandik ikasi; gertakari errepikaria bakoitzak dakartzan ikaspenak bide.\nSanz de Galdeanok azaldu du iragarpen hidrometeorologikoa Erabakiak Hartzen Laguntzen duten Sistemetan (SAD) oinarritzen direla. Horiek arro baten balizko erantzun hidrologikoa aurreikusteko balio dute iragarpen meteorologikoetan oinarrituta.\nHori dela eta modelizazio eta iragarpen lan bat da. Zein da gertakari meteorologiko batek arro baten izango duen jokaera? Eta sortuko dituen emari eta jariatzeak? Hori aurreikusteko datu asko kontuan hartzen dira: lurren asetasuna eta maila freatikoa, lur mota (gehiago edo gutxiago xurgatzen duen, landaredia dagoen edo ez…) arroan egon daitekeen urtegi baten ijezteko ahalmena, lurrunketa ahalmena temperatura kontuan izanda, jausten dena pilatzeko ahalmena (elur moduan, arroko akuiferoetan…)?\nSanz de Galdeanok azaldu du iragarpen hidrometeorologikoa bereziki erabilgarria dela muturreko gertakari meteorologikoak dauden momentuetarako, laguntza bat baita Alerta Goiztiar Sistemen prozedura eta erabakiak aurrera eramateko orduan. Hala ere metedologiaren aldetik sistemen modelizazioak etengabeko jarraipena behar du epe luzeagoko tarteetan iragarpen hidrometeorologiko horien kalibrazioa zuzentzen eta hobetzen joan ahal izateko.\nIragarpen hidrometeorologikoak elkarlan estua, eta etengabekoa behar du iragarpen meteorologikoa egiten duten zerbitzuekin: iragarpen meteorologikoa ezinbesteko osagaia baita arroetako ibaien jokaera dinamikoa aurreikusi ahal izateko.\nErronka argia da: ereduaren aurreikuspen ahalmena etengabeko hobetzea, batez ere gertakari meteorologiko bortitzenentzat. Iragarpen meteorologikoak txarrak direnean meteorologia-aurreikuspenen jokaeran aldaketak emateko aukera gehiago daude. Eta horiekin batera emarien iragarpen hidrometeorologikoetan — horietan oinarritzen direnak—. Erronka etengabeko kalibrazioan datza, urte osoan zehar, aurreikusten diren emariak benetan ematen direnekin bat egin dezaten.\nErronka da, era berean, aurreikuspenak egiteko erabiltzen diren ereduak malguak izatea lurraldeko klimaren gorabeheren eboluzio eta aldaketei moldatu ahal izateko. IPCC-ren (International Panel on Climate Change) klima-aurreikuspenak aurreratzen ari dira etorkizunean prezipitazio erregimena aldatu daitekeela eta prezipitazio gertakari horiek geroz eta kontzentratuagoak eta gogorragoak izango direla. Hori dela eta beharrezkoa dugu iragarpen ereduak horren inguruan batzen diren datu berriekin aberasten joatea. H2O Gurea mugazgaindiko programaren esparruan, URAk lanean dihardu ur-goraldi bortitzen azterketa aldaketa klimatikoaren ikuspuntutik era egiteko; lan horren ondorioak, beste lan batzuekin batera, iragarpen ereduen datu gordailua aberastuko dute.\nInformazio gehiago: https://gerenciariesgosyemergencias.eu/?lang=eu\njardunaldiak_jornadas.jpg 200 KB (jpg)


Iñaki Galdos: "Duela 40 urte Oñatira etorri ziren unibertsitate ikasle iparamerikarrak guardia zibilek eskoltatuta sartu ziren" - Debagoiena - Goiena.eus\nIñaki Galdos: "Duela 40 urte Oñatira etorri ziren unibertsitate ikasle iparamerikarrak guardia zibilek eskoltatuta sartu ziren"\nEneko Azkarate 2014-01-24 09:00\nHamaikabaten "porrotaren" ostean politika beste modu batera jarraitzen du orain, besteak beste, 'Basque Tribune' proiektu komunikatiboaren bitartez. Baina beste proiektu bat badauka esku artean: duela 40 urte Oñatira etortzen hasi ziren gazte unibertsitario iparramerikar haien gaineko liburu eta dokumentala prestatzen dihardu. Horri buruz jardun dugu Iñaki Galdosekin (Oñati, 1966) bere herrian.\nAmeriketako Estatu Batuetatik, Boisetik, Oñatira hainbat ikasle etorri zirela 40 urte betetzen dira aurten, ezta?\nBai, 1974-75 ikasturtean etorri ziren Oñatira. 9 hilabeteko egonaldia egin zuen lehen talde hark. Izan ziren aurrekariak, egonaldi laburragokoak, Ustaritzen edota Arantzazun, baina Oñatira etortzen hasi zirela 40 urte dira.\nZer dela-eta etorri ziren Euskal Herrira eta, zehazki, Oñatira?\nBeno, Arantzazu ezagutzen zuten, Oñati oso herri euskalduna zen eta, bestetik, Carmelo Urzak kontatzen du kasualitatea ere izan zela. Esaterako, ETEO eskolaren lehengo eraikinean agustindarrek bazuten abadegaiak hartzeko tokia baina elizaren krisiagatik-eta hutsik zen,. Hortaz, tokia bazen han… Oro har, orduko testuingurua ulertu behar da, gakoak, eta 70eko hamarkadaren ezaugarri bereziak: Euskal Herriko egoera politikoarekiko jakingura berezia zegoen, Burgoseko epaiketa… Diaspora aldatzen zihoan, folklorea, sukaldaritza, elkartasuna... ziren haren ezaugarriak, baina elementu berriak ere sortu ziren. Bereziki, politikarekiko berpizkundea, belaunaldi berriak, euskal kultura eta euskararekiko interes berria. Eta erabakigarria izan zen unibertsitatearen inplikazioa. Renon sortua zen ordurako Basque Studies, gero Boisen… Gaur egun Ameriketako Estatu Batuetan indartsua zen unibertsitate programa bat, USAC, sortu zen Oñatiko esperientzia honetatik eta haren sortzailea izan zen Oñatin egon zen Renoko ikasle bat.\nZeure blogean diozu lehergailuak-eta ipini zizkieten hasieran.\nBai, hori hala da, ETEOn bertan jarri zituzten aste batzuk lehenago eta horrela aitortzen du Xabier Zumalde El Cabra-k. Bestetik, guardia zibilek eskoltatuta sartu ziren gazte hauek Oñatira. 20 bat urteko 60 bat lagun ziren. CIAkoak zirela ere zabaldu zen, drogak zekartela Euskal Herrira… Hasieran, beraz, arazotxo batzuk izan zituzten, baina berehala integratu ziren eta, batzuek, bikotekidea ere aurkitu zuten Oñatin.\nEuskara ikastera etorri ziren?\nBerez, horretara, zehazki, ez. Batzuk bai, beste batzuk ez… Euskal kultura ezagutzera bai. Euskararekin lotuta, aipatu nahi dut euskara ikasteko metodo bat sortu zuela 1968an Ameriketako Estatu Batuetan Joe Egigurenek.\nOñatira etorri zirenen artean zegoen Billy Petersen, CSI telebistako saioko protagonista?\nBai. Haren alaba, Maite, hemen jaio zen. Gure asmoa bada harekin ere berba egitea. Etorri zen besteetako bat Boiseko telebista bateko aurkezle famatua da; Carmelo Urza USAC programaren sortzaile izan zen; Chris Bieter epailea da eta haren anaia alkatea... Azken hau ez zen hona etorri, baina familia hartakoa da. Oñatin zazpi bat urtez etorri ziren eta, ondoren, Donostiara egin zuen jauzia programak, EHUra, USAC programaren bitartez...\nNoiztik dituzu harremanak Boiseko euskaldun jatorrikoekin?\nAspalditik, ordutik. Oñatira etorri zirenez geroztik. Gure familiak beti izan du harremana Ameriketako Estatu Batuetako euskaldunekin, batez ere Boiseko batzuekin eta, bereziki, Bieter familiarekin. 1974ko irailean ateratako argazki baten agertzen naiz Oñatira etorritako batzuekin, Chris Bieterrekin ere bai, artean 8 urteko mutikoa nintzela. Gaur egun, haren anaia Dave Bieter da Boiseko alkatea. Bietertarrak oso ezagunak dira Boisen. Esaterako, bi hauen aitak sortu zuen handik gurera ikasleak ekartzeko programa. Aitzindaria izan zen, gaur egun ezagutzen dugun Erasmusen antzekoa.\nZein zen Chris eta Dave-ren aita?\nPat Bieter. Irlandar jatorrikoa. Unibertsitateko irakaslea, baina baita politikoa ere, Demokrata, Idahoko Kongresuaren izenean, senataria. Honen emaztea, Eloise Garmendia, euskal jatorrikoa zen. Istripu tragiko baten hil ziren biak, 1999an.\nZerbait berezia egin nahi izan duzu 40. urteurrenaren harira?\nBai, beti izan dut gogoan data hori. Boisen, euskaldunen jaialdi handi bat izaten da bost urtetik bost urtera eta 2005ean, 30. urteurrena bete zenean, antolatu zituzten erakusketa, hitzaldi eta abarrak. Eta jabetu nintzen bazegoela materiala zerbait berezia egiteko. Hortaz, hango jendearekin-eta berba egin ostean, erabaki nuen lan honi heltzea. Hasierako asmoa liburua egitea zen, baina hemerotekatan-eta arakatu ostean, ohartu ginen ikus-entzunezko baterako ere bazegoela materiala. Jarri gintuen harremanetan Asier Altuna zinegile bergararrarekin eta, hura, oso lanpetuta zegoenez, Koldo Almandozekin egitea erabaki dugu. Gidoiarekin lanean dihardugu, finantzazioa topatzen, dokumentazio lanetan...\nBete betean sartu zara, hortaz, liburua eta dokumentala egiten.\nBai, horretan dihardut eta Ameriketako Estatu Batuetara joango naiz aurki. Hainbat faktore daude interesgarri egiten dutenak proiektua eta, gainera, gutxi idatzi da honi buruz. Liburua baliatu nahi dut, era berean, euskal diasporaz jarduteko, momentu bereziak gogoratzeko eta pertsona konkretu batzuen gainean berba egiteko. Horien artean, Joe Egiguren Pat eta Eloise Bieter, Yon Oñatibia…\nAurki zoaz Boisera, hortaz?\nBai, hilabete batzuk emango ditut han eta 2015erako dena gertu izan nahiko nuke: bai liburua eta baita dokumentala ere. Esan dudan moduan, bost urtetik behin jaialdi berezia egiten da Boisen eta 2015eko uztailean egingo da berriro. Testuinguru horretan, 40. urteurrenaren amaieran, aurkeztu nahiko genuke dena.\nBadira urte bi eta erdi alderdi politikoetatik eta erakunde publikoetatik urrun zaudela. Zer duzu eskuartean une honetan aipatu dugun proiektu horrez gain?\nKomunikazio proiektu baten murgilduta nago, buru-belarri: Basque Tribune. Ingelesez idatzitako aldizkari digital bat da, Euskal Herriari buruzkoa. Ez daukagu erredakzio edo kazetari lan talderik eta kolaboratzaile sare zabala daukagu. Kontseilu editorial bat daukagu eta gai jakin batzuen gainean idazteko enkargatu egiten dizkiegu artikuluak kolaboratzaileei. Horien artean daude Mikel Alonso futbolari izandakoa, Juanjo Alvarez, Sixto Jimenez, Jule Goikoetxea, Daniel Innerarity, Aingeru Epaltza… Urtebete daroagu horrekin, ilusio handiarekin gabiltza.\nAmerikako Estatu Batuetan ezagutarazten gabiltza eta hango hainbat jende batu nahi dut proiektura. Bestetik, hainbat hedabidetan kolaboratzen ere badihardut. Alderdi politikoetatik aparte, baina politika gertutik jarraitzen dut. Mutikoa nintzenetik gustatu izan zait poliitika eta modu asko daude politikan jarduteko. Esaterako, zapatuan aurkeztuko da Oñatin Gure Esku Dago. Parte hartzeko gonbita egin zidaten eta han izango naiz. Alderdi politiko ezberdinetako jendeak, kiroletakoak… deitzen didate aldiro hainbat gairen gainean nire ikuspuntua emateko.\nZela ikusten duzu hemendik Katalunian gertatzen ari dena?\nBeti jarraitu izan dut interesarekin Katalunia. Orain urte asko antolatu genituen jardunaldi batzuk Donostian eta etorri zen Kiko Homs Kataluniako gobernuaren bozeramailea edo Salvador Cardus… Ondo dago halako miresmen bat edukitzea Kataluniarekiko baina ez dira kasu berdinak gurea eta Eskoziakoa edo Kataluniakoa. Herri eta jendarte bakoitzak bere ezaugarri eta historia dauka. Katalunian badago gizarte zibil antolatu bat. Hemen gatazka gogorra izan da han egon ez dena. Hizkuntzak beste pisu bat dauka han… Eskoziaren kasuan, batez ere Madrilek dauka zer ikasi Britainia Handiarekiko.\nHamaikabat alderdia ezerezean geratu zen.\nBai, hala izan zen, ez genuen izan jendartearen babesik eta etxera joan ginen. Hori ere uste dut aitortu egin behar zaigula, beste batzuk ez dutelako hori egin. Guri leporatu izan zitzaigun EAtik EAJn bukatuko genuela eta EAk zioen ez zela egia ezker abertzalearekin amaituko zutela eta begira zela diren gauzak. Hor dago egi historiko bat: batzuk ez dugu amaitu EAJn eta beste batzuek bai amaitu dute ezker abertzalearekin elkarlanean. Bizitzan jakin egin behar da porrotak asimilatzen. Izan ere, beste batzuek, porrota jaso arren, arrimatu dira honen edo bestearengana. Orain gustura nago politika ikusten, albotik, oso une interesgarriak datoz-eta. Bestetik, uste dut ona dela herri honetan ezker abertzale indartsu bat egotea, nahiz eta ez izan nire aukera.\nZela ikusten duzu bake prozesua?\nBatetik, Raxoik eta PPk ez dute ezer egiten eta, antza, ez dute egingo. Eta hori tamalgarria eta salagarria da. Baina Raxoi egiten ari da iragarri zuena. Ez da mugitu. Ez du bere hitza jan. Igual geuk saldu genuen bake prozesuarena, hemen bake prozesurik abiatu ez denean. Inozo samarrak izan gara horretan. ETAk urrats gehiago eman beharko ditu, baina eskatzen zaizkionak emanda ere, Raxoi ez da mugituko, batez ere ekonomia dagoen moduan egonda.\nParot Doktrina delakoaren ebazpena?\nParadoxikoki, ona eta gizalegezkoa izan arren, beste ondorio kaltegarri batzuk ekarri ditu. Raxoi Europatik behartua ikusi da gogoz kontrako neurri batzuk hartzera, baina, horren ordainetan, gogortu egin ditu hainbat politika. Horrek denak eragotzi du Raxoik urratsak ematea. Horretaz gain, alderdi politiko berri bat sortu dute eskuma muturreko sektore gogorrenek… Horrek guztiak garamatza euskaldunok urrats berriak aldebakarrez ematera.\nDenon artean eman behar ditugu urratsak hemen. Ni ez naiz fronteen aldekoa. Abertzaleen arteko lankidetzaren aldeko sutsua naiz, baina fronteak egin barik. Gainera, historikoki ikusi dugu abertzaleok fronteak egin ditugunean, botoak galdu ditugula. Baina, bestetik, ez da onargarria PP eta PSE-EE egiten ari diren blokeo etengabekoa ere.\nLegebitzarreko Bake ponentziatik ezer etor daiteke?\nBadirudi sozialistak ere sartuko direla eta aurrera egingo duela.\nEta Euskal Preso Politikoen kolektiboaren adierazpena?\nOndo etorria, baina Yoyes erail zutenetik horrenbeste urte pasa direnean eta errefuxiatuak etxera badatozela ikustean, zeure buruari galdetzen diozu: "Hau lehenago ezin zitekeen egin?". ETA ezin daiteke izan agente politiko bat. Baina une interesgarriak datoz. Denbora berri baten sartzen ari gara, mugimenduak daude hemen eta kanpoan, Nafarroan eta Iparraldean ere bai…\nZela ikusten dituzu Bilduko gobernuak Oñatin eta Diputazioan?\nEz dut gustuko orain gobernuan daudenak juzgatzea. Gauza asko ondo egiten ari dira, beste batzuekiko kritikoagoa naiz. Uste dut gauzak ez direla zuri edo beltz. Eta lehen ez genituela gauzak horren txarto egiten kritikatzen zitzaigun moduan, eta gaur ere gauza batzuk ondo eta beste batzuk txarto egiten dituztela. Bestetik, norberaren kudeaketa lanarekiko autokritikoak ere izan behar gara.\nUrkulluren gainean galdetuko dizut, hortaz; izan ere, hari eman zenion botoa, ezta?\nLehendik neukan harekin harreman pertsonala eta uste dut gaitasuna badaukala lehendakari izateko. Gauzak ondo egiten ari dela iruditzen zait. Agian ez da munduko liderrik karismatikoena, baina krisi garaietan eta une historikoetan, agian, hobe dira bere moduko profileko buruzagiak, isilagoak. UPyDren eserlekuagatik ez zuen lortu PPrekin adosterik, ez zutelako zenbakiek ematen, bestela egingo lukeela iruditzen zait. Baina ondo etorri da, besteak beste, akordioak batzuekin zein besteekin lortzeko beharra izateko.


Txingarra. Noticias de Gipuzkoa\nKarmele Jaio - 2017(e)ko martxoaren 31a, ostirala - 10:37etan eguneratua\nLozorro hitzarekin deskribatu daitezke harreman batzuetan gertatzen diren aldizkako isiltasun eta urruntasun uneak. Generalean bizitza osoa irauten duten harremanetan bakarrik gertatzen dira, ibilbide handiko harreman handietan. Distira handiko uneak dituzte, baina baita halako uneak ere, zeinetan harremana lokartzen den hibernazio batean bezala. Une horietan harremana itzali egiten dela ematen du, hoztu egiten da. Baina ez dira guztiak hor hiltzen.\nHarreman sendoak dira egoera hauetatik bizirik irtetzen diren bakarrak. Harreman ahulak gaixotu egiten dira isilune horietan, eta hil. Harreman sendoek, aldiz, berpizteko ahalmena dute, eta horregatik, izan ditzakete halako etenak, izan ditzakete une distiratsuak eta baita isilago eta erlazio handirik gabekoak ere. Eta ez dira horregatik hiltzen.\nEta harreman hori berpizten den egun hori berezia da, izan ere, ematen du bere barnean 365 edo 720 egun dituela. Lagunzahar batekin elkar-tzen zaren egun horretan ez duzu sentitzen zerbait berria hasten zaudenik, kate baten hurrengo mailan zaudela baizik. Lau urtez kartzelan egon ondoren Fray Luis de Leonek bere ikasleei botatako "Como decíamos ayer" famatu hartan bezala, jarraipenak irabazi egiten dio etenari. Lagun zaharrarekin berriz ere elkartzean, berarekin "betiko moduan" hitz egiten hastean, haren historia gure historia ere badela berriz ere gogoratzean, halako une goren bat bizitzen dugu, harreman horren kalitatea eta haren kilateen pisua egiaztatzen dugulako. Betidanik ezagutu dugun ahots hori berriz entzutea, beti izan dituen keinuak errekonozitzea... hori txokolate beltza daztatzea modukoa da.\nEta bai, berriz elkar aurkitze hori hunkigarria da benetan, baina badago adiskidetasun zahar bat nola berpizten den egiaztatzea baino zerbait hobea: jakitea bihar berriz itzaltzen edo lokar-tzen bada ere, beti egongo dela hor txingarra, zain, norbaitek haien gainean putz egin eta sua berriz nola berpizten den ikusteko.


Izaro - "eason" aurkezpena Arriaga - Bilbao Indie Music\nGaur goizean, Izaroren bigarren diskoaren aurkezpena izan da Arriaga antzokian\nBihar, otsailak 16, «eason» kaleratuko da eta gaur Izarok berak diska aurkeztu du, Arriaga antzokian emandako prentsaurrekoan. Bertan hainbat data berri aipatu dira, hala nola, Hernani, Berriz, Tolosa edota Basauri. Ezagunak dira Bilboko Arriaga antzokian emango duen kontzertua martxoaren 8an eta Donostian, Victoria Eugenia antzokian, emango duena hurrengo egunean. Azken data hau sarrera guztiak agortu ditu eta Bilborako 100 bat sarrera geratzen dira soilik.\nEkitaldia «Neguprenoa» abestiarekin hasi da, Izarok bera abestuta gitarrarekin. Ondoren diskoaren analisia etorri da. Berak aitortuta, disko berri hau lehenengoa baino kontzienteagoa izan da zentzu askotan. Bai musikaegileak, bai diskoan bertan egin nahi zuena, baita estetika, dena pentsatuagoa zen. 10 kantukoa izango zelan bazekien.\n«eason» izenekoa, Donostirako «homenaldi» modua da, bertan hazi delako, bai pertsonalki bai musikari moduan. Kontatu digunez, lehenengo diskoaren arrakastaren ondorioz, momentu txarrak bizi zituen, bai. Bere inflexio-puntua, pasaden BBK Live-eko emanaldia izan zen. Bertan ahotsa galdu zuen eta konturatu zen bere gorputza zaindu eta ezagutu behar zuela. Izaro «profesionala» hasi zen.\nDisko honekin bai, zoriontasuna aurkitu du grabaketa prozesuan. Hala dirudi, «La Felicidad» kantuan bere irribarreak entzuteko aukera dugu eta. Soinu dantzakorrak dituen diskoa da «eason», estereotipoak eta konplexuak kentzen dituen abestiekin, hori egin du Izarok bera.\nBilboko kontzerturi begira, beldurra eta «vértigo» sentitzen duela aitortu du, baina izugarrizko desiorekin dagoela ere. Bere taldekide aparte, Garazi Esnaola teklista moduan eta Xabier Zeberio kordetan egongo direla aurreratu du. Emanaldi «despampanante» eta «emocionante» izatekoa.\nGero Donosti, Iruñea, Madrid, Gasteiz, Satiago Bartzelona… Basauri eta Arrasate etorriko dira, eta horretarako taldeak gimnasiora joaten hasi da, itzelezko erritmoa jarraitzeko gai izateko.\nGogoratu, hurrengo martxoaren 8an Arriaga antzokian izango da, eta sarrera gutxi geratzen dira!


Adif-en esanetan, Arrasate eta Aramaio arteko errepidea urte amaierarako zabalduko dute - Debagoiena - Goiena.eus\nAdif-en esanetan, Arrasate eta Aramaio arteko errepidea urte amaierarako zabalduko dute\nGoiena 2010-09-02 16:46\nAbiadura Handiko Trena egiteko obren ondorioz kaltetutako Arrasate eta Aramaio arteko betiko bidea urte amaierarako konponduta izango dela adierazi du Antonio Gonzalez Adif-eko presidenteak. Astean Aramaiora egindako bisitan aurreratu du, ordurako errepidea autoendako zabalik ere egongo dela.\nAHTren Aramaio eta Eskoriatza arteko Induspeko tuneleko zulatze lanak amaitu zirela eta, Antonio Gonzalez Adif Trenbide Azpiegituren Administratzaileko presidentea Debagoienean izan zen atzo. Aramaiora egindako bisitan, Aramaio eta Arrasate arteko errepide nagusia urte amaierarako konponduta izango dutela aurreratu zuen.\nZazpi hilabete dira itxi zutela Aramaiotik Arrasaterako bidea; Abiadura Handiko Trena eraikitzeko obren ondorioz, Cuatrovientos baserrirako bidean otsailean gertatutako lurjausiaren ondotik. Bi herriak lotzen dituen errepide nagusia itxita, autoendako zirkulazioa Untzillatik eta Zabolatik bideratu dute ordutik. Iñaki Arriola Garraio sailburuak arazoa konpontzeko eta Aramaioko bizilagunei irtenbidea eman diezan eskatu dio Adif-i.\nHorren harira, Adifeko presidenteak adierazi zuen errepidea urte amaierarako konponduta eta zirkulaziora zabalik egongo dela. Berri ona bada ere, Asier Agirre Aramaioko alkateak kezka azaldu du Suñatik beherako bidea eta Untzilla eta Zabola auzo inguruko errepideak noiz konpoduko dituzten oraindik ez dakitelako. Agirreren hitzetan ibilgailuak auzo horietatik barrena desbideratu izanaren eraginez ohi baino 200 auto gehiagoren joan etorriak jasan behar izan dituzte hango errepideek, horregatik, autoek eragindako zuloak konpondu eta bide horiek zirkulazioarendako egokitzeko beharra agertu du Aramaioko alkateak.\nBestetik, Suña eta Untzilla arteko errepidea konpontzeko lanak amaituta, zabaldu dute berriro Arrasatetik Aramaiora joateko bidea; jada, ez da beharrezkoa beraz, Aretxabaletatik barrena joatea.


Hondakinen Lege Aurreproiektuari argi berderik ez emateko eskatzen diogu Estatu Kontseiluari\nTrantsizio Ekologikoaren eta Erronka Demografikoaren Ministerioak Hondakinen eta Lurzoru Kutsatuen Legearen aurreproiektua egin du, eta 2021 honetan hondakinen Europako zuzentarauen transposizioa egin behar du. Gaur egun, Estatu Kontseiluak nahitaezko irizpena emateko zain dago. Proposatutako testua ez da asmo handikoa eta ez da eraginkorra sortu zenetik; beraz, Estatuko 16 erakundeok, duela hilabete Europako Batzordearen aurrean Espainia salatu genuenak, 2020ko birziklatze eta berrerabiltze helburuak ez betetzeagatik, ez dugu segundo bat ere galdu nahi izan zuzentzen saiatzerakoan.\nLurraldeko hainbat eskualde ordezkatzen dituzten elkarteen talde honek Estatu Kontseiluaren aurrean entzunaldia jaso dugu aipatutako legegintza-proposamenari alegazioak aurkezteko, eta erakundeari batera eskatu diogu Lege Aurreproiektuaren aurkako irizpena eman dezala.\nGure argudio nagusia da hondakinen zuzentarauen transposizioa Espainiako Estatuan dauden birziklatze-helburuen ez-betetze orokortuaren errealitatetik abiatuta egin behar dela, horrela Europako Batzordeak behin eta berriz gomendatutako neurri erreal eta eraginkorrak hartu ahal izateko.\nAurretik zegoen egoera behar bezala aztertu behar da, eta ez da ezkutatu behar hondakinen arloan daukagun errealitatea, baldin eta Hondakinen Lege bat onartzea nahi badugu, kalitate handiko prebentzioa, berrerabilpena eta birziklapena sustatzeko eta Espainiako Estatuak etxeko hondakinen% 60 erretzeari eta lurperatzeari utz diezaion lortzeko.\nGaur egun ditugun datuekin eta Europako Batzordeak berak egindako proiekzioekin, eta azken urteetan izandako aldaketa disruptiborik ez dagoenez, erraz ondoriozta daiteke Espainiako Estatuak ez duela% 50eko birziklatze-helburua lortu 2020. urtea baino lehen, 2008ko Hondakinen Esparru Zuzentarauak ezarritakoa. Are gehiago, Eurostatek 2019rako kalkulatutako birziklatze-datua% 34,7koa izan zen, 2018rako emandako datua baino hamarren bat txikiagoa, eta 2017tik beheranzko joera finkatu zuen. Hondakinen Lege Aurreproiektuak ez badu hasierako errealitate hori ezagutzen, Kongresua sustatzen duen araua ez da emankorra izango onartzen den unetik bertatik.\nAdibide gisa, Espainiako Estatuak ez du ezarri biohondakinen gaikako bilketarako nahitaezko sistemarik, ez du sartu hondakinak ezabatzeari buruzko zerga-araubide bateraturik, ez du sustatu pizgarri ekonomikorik, ez eta produktuak berrerabiltzeko edo kalitate handiko birziklatzeko biltegiratze-, itzultze- eta itzultze-sistemarik ere, eta ez du ezarri nahitaezko hondakinen udal-tasarik, Europako zuzentarauek edo Europako Batzordeak iradokitako edo gomendatutako beste neurri batzuen artean.\nTrantsizio Ekologikoaren Ministerioak idatzitako lege-aurreproiektuak ez du kontuan hartzen egungo ez-betetze egoera, eta, gainera, ez ditu jasotzen lehen aipatutako neurri gehienak, eta ez du eragozten monopolio-egoerak betikotzea, hala nola hondakin-fluxu jakin batzuetan bizi ditugunak, ekoizlearen erantzukizun hedatuko sistema bakar bat (SCRAP) egotea ahalbidetzen baitu, adibidez, Ecoembesekin, ontzi arinen edo Ecovidrio ekobeira ontzietan.\nAmigos de la Tierra, Centre d?€™Ecologia i Projectes Alternatius (CEPA), Clean Ocean Project, Estratègia Catalana Residu Zero, Ecologistas en Acción, EGUZKI Talde Ekologista, Grup Balear d?€™Ornitologia (GOB), Greenpeace, Gurasos, Mater Museoa, Lurra Nafarroa, Rezero, Retorna, Surfrider Foundation Europe, Sustrai Erakuntza y Unión Sindical Obrera (USO).\nLa entrada Hondakinen Lege Aurreproiektuari argi berderik ez emateko eskatzen diogu Estatu Kontseiluari aparece primero en Eguzki Talde Ekologista.


Ezgaitasun zibila aitortzeko eskabidea - navarra.es\nCastellano |\tEuskera |\tFrançais |\tEnglish\nBilatzaile erabili! Bilatzailea\nTramiteak Ezgaitasun zibila aitortzeko eskabidea\nZerbitzuen bilatzailea Zerbitzuen bilatzailea\nZerbitzu aipagarriak Kontsultatuenak Honelakoetan zer egin Gaiak Berriena Azken egunak\nTramitazio telematikorako laguntza\nEzgaitasun zibila aitortzeko eskabidea\nEpai judizial baten bidez aitortzen da pertsona batek bere burua gobernatzea galarazten dioten gaixotasun edo akats iraunkorrak dituenean, fisikoak nahiz psikikoak izan\nDokumentazioa eta tramitazioa\nUrte osoan zabalik.\nOharra: abuztua hilabete baliogabea denez, eskaerak jaso jasotzen dira, baina bere tramitazioa ez da irailera arte hasten.\nUstezko pertsona ezgaiaren senitartekoak: bikotea, seme-alabak, gurasoak, anai-arrebak...\nUstezko pertsona ezgaiarekin harremanetan dauden profesionalak: oinarrizko gizarte zerbitzuak, berariazko osasun zerbitzuak, buruko osasuna, adinekoentzako zentroak...\nEpai judizial baten bidez aitortzen da ezgaitasun zibila. Guztizkoa edo partziala izan daiteke arlo zehatzetarako (osasuna, ondarea, gizarteratzea).\nBere helburua da pertsona bera eta bere ondarea babestea bere burua gobernatu ezin duenean. Horretarako, bere tutoretza beste batek hartzen du bere gain eta honek hartzen ditu erabaki legalak ezgaitasuna aitortu den alorretan.\nEzgaitasuna eskatzeko arrazoi bat frogatu behar da (gaixotasun edo akats iraunkorra, fisikoa nahiz psikikoa izan), bai eta behar bat ere (jaraunspen bat kobratu, ondarearen kudeaketa, gogoz kontrako barneratzeak zentrotan, antzutzeko ebakuntzak...).\nProzedura doakoa da Justiziako Gizarte Zerbitzuaren eta Fiskaltzaren bidez egiten bada, nahiz eta aukera dagoen ere abokatu eta prokuradore baten bidez egiteko (kasu honetan, zerbait ordain daiteke).\nEskabidea egiteko inprimakia behar bezala beteta entregatu behar da, honako dokumentazioarekin batera:\nUstezko pertsona ezgaiaren eta eskatzailearen NAN agirien fotokopiak.\nUstezko pertsona ezgaiaren jaiotza-agiri literala (jaiotza-lekuko Erregistro Zibilak emandakoa).\nEzgaitasun maila egiaztatzen duen dokumentua.\nMediku-txostena, ustezko pertsona ezgaia artatzen duen medikuak egindakoa, daukan gaixotasuna, itzulezina dela, eta gaixotasun horrek, pertsonalki zein ondareari dagokionez, bere burua gobernatzea galarazten diola adieraziz.\nUstezko pertsona ezgaiari buruzko gizarte-txostena prozedura hasteko dagoen beharra azalduz, bere egungo egoera, familiako harremanak eta abar.\nUstezko pertsona ezgaiak haren ondasunen gaineko ahalorderen bat emanda edo, ezgaitasunik izatekotan, zeregin horretarako pertsonaren bat izendatuta balu, horren kopia aurkeztu behar da. Agiri hori eskuratzeko aukerarik ez izan arren, existitzen dela jakinez gero, agiria daukan pertsonaren berri eman behar da (partikularra, notarioa, etab).\nEgoeraren arabera, ustezko pertsona ezgaiaren kontu korronteak.\nJustiziako Gizarte Zerbitzuaren bulegoan, aurretiazko hitzordua eskatuta. Ordutegia: astelehenetik ostiralera, 9etatik 14etara.\nTelefono zenbakiak: 848423376, 848421387 eta 848427671.\nHelbide elektronikoa: ofidel@navarra.es\nBulegoa: Iruñeko Justizia Jauregia, Epaitegi Dekanoaren parean (Elío Epailearen Plaza, 1. zenbakia, beheko solairua)\nOharra: web orri honen edukiak informaziorako baizik ez du balio. Prozeduraren baldintzak dagokion araudian argitaratutakoak dira.\nZer egin hurrengo egoeretan:\n... Mendekotasuna duen ahaide bat dut\nZerbitzu hau interesatzen zaizu?\nHerritar karpetan zure espedienteak ikusi ahalko dituzu, kontsulta administratiboak egin... Horretarako, ziurtagiri digitala beharko duzu.\nGorde "Gogokoak" atalean\nNire Herritar karpetan


El_Txef_A: "Teknoaren alde kulturala gailentzen hasi da" — Gaztezulo\nEl_Txef_A: "Teknoaren alde kulturala gailentzen hasi da"\nEl_Txef_A: "Teknoaren alde kulturala gailentzen hasi da" https://www.gaztezulo.eus/albisteak/eltxefa-teknoaren-alde-kulturala-gailentzen-hasi-daquot https://www.gaztezulo.eus/albisteak/eltxefa-teknoaren-alde-kulturala-gailentzen-hasi-daquot/@@download/image/txef_arg4744_1431502573.jpg\nAitor Etxebarria (Gernika, 1985) Euskal Herriko musika elektronikoaren erreferente nagusia da; Alemania, Frantzia, Japonia edota AEBetan pintxatzen du. DJ eta ekoizle izan aurretik, baina, pianoak eta perkusio organikoak eraman zuten musika sortzera.\nGernikako Arbolaren aurrean musika elektronikoan aritzen den sortzailearekin topatzeak badu bere magia. Irribartsu heldu da Aitor Etxebarria, El_Txef_A, Galder Izagirreren objektiboaren aurrean jartzeko. "Beste jaka bat ekarri dut" esan digu; izan ere, modarekin ere badu loturarik musikariak. Batetik, Munich-eko Anja Pawlik diseinatzaileak (J'ai Mal à la Tête markaren arduradunak) arropa ematen dio, eta, bestetik, Cibeles moda pasarelan (Madril) zuzeneko emanaldia eskaini duen lehen tekno musikaria izan da, Roberto Etxeberria diseinatzailearen eskutik.\nNor da El_Txef_A? Nondik dator izena?\nHamazazpi urterekin demo bat egin nuen, lagunek gordeteko CD bat. Baina nire amak entzun eta Frantziako TRAX aldizkarira bidali zuen. Garai hartan ikasten ari nintzen, Andoainen, eta ezustean deitu zidaten nire demoak hilabeteko demorik onenaren saria irabazi zuela esateko. Noski, izen bat behar zuten saria iragartzeko, eta momentuan pentsatu behar izan nuen. Etxebarria nire abizena etorri zitzaidan burura, apur bat jolastu eta bota nuen: El_Txef_A! Ez dauka rollo mistikorik!\nTxikitan hasi zinen musika sortzen, baita besteek egiten dutenarekin lanean ere. Zer da DJ izatea?\nDJ-a musika sailkatzen duen pertsona da, eta ondoren bere aukeraketa pintxatzen duena. Nik ez dut nire burua DJ-tzat jotzen, musikari moduan nago erosoago. Egia da pintxatzeko deitzen didatela eta oso gustura egiten dudan lana dela, baina sortzaile sentitzen naiz.\nNola ikasi zenuen pintxatzen?\nNire kabuz etxean praktikatzen hasi nintzen. Kalitate eskaseko katxarroak erabiltzen nituen, eta oso zaila egiten zitzaidan. Bultzatzen hasten nintzenean ondo erantzuten ez zuten platerak nituen. Ez zen ikasteko modurik onena. Rock edo hip-hop DJ batek tempoekin jolastu dezake, edota kanta batetik bestera bortizki salto egin, baina teknoa nahiko erregularra da; trantsizioekin jolastu behar da, baina aldaketak ez dira entzulearentzat traumatikoak izan behar.\nBi disko kaleratu dituzu, ‘Slow Dancing in a Burning Room’ (2012, Fiakun) eta ‘We Walked Home Together’ (2014, Fiakun). Zure emanaldietan pintxatzen al dituzu?\nAgian pare bat kanta jartzen ditut, baina ez daukat nire kantak pintxatzeko ohiturarik. Beste batzuek erabiltzen dituzte, baina nik normalean ez.\nNondik abiatzen zara kanta bat sortzerakoan?\nNormalean pianoarekin hasten naiz. Teklatuaren aurrean jarri eta soinu abstraktuekin jolasean hasten naiz. Musika elektronikoan espektroa oso zabala da. Noizbait zarata batetik abiatu izan naiz… edonon topatu daiteke sortzeko inspirazioa.\nZeintzuk dira abestiak gorpuzteko erabiltzen dituzun baliabideak?\nOso aldakorra da guztia. Bateria organikoa erabiltzen dut edo drum box tresna. Beste zenbaitetan, pianoa erabiltzen dut eta horrekin batera ahotsa sartzen dut. Batzutan nik abesten dut, eta beste batzutan norbaiti eskatzen diot ahotsa sartzeko. Noizbait beste batek grabatutako biolontxeloak gustatu izan zaizkit eta doinu horiek sampleatu izan ditut. Hortik abiatuta, geruzak eta geruzak sortu. Agian, estilo amerikarraren bila banabil posible da erritmo kutxarekin batera ahotsa erabiltzea, dena erritmo lehorrekin eraiki eta abesti errepikakorra sortzeko.\nSoinu guztiak digitalki tratatzen dituzula ematen duen arren, azken diskoan soinu organikoari ere tokia egin zenion.\nBai, ahotsa, gitarra, pianoa eta biolontxeloak modu naturalean sartu nituen. Baina, egia da, nolabait ‘enmaskaratuta’ daudela beti.\nEz da erraza zein estilotatik edaten duzun definitzea; pop, club… non kokatzen duzu zure burua?\nKonposatzen dudan musikak pop ukitua du, baina pintxatzen dudanean tekno estilora jotzen dut gehiago, Berlineko soinura, tekno lehorra dei genezakeen horretara. Beraz, alde handia dago sortzaile bezala lantzen dudan horren eta pintxatzea atsegin dudanaren artean.\nZergatik uste duzu horrenbesteko aldea dagoela?\nEz da aldez aurretik pentsatutako zerbait. Konposatzen hasten naizenean gorputzak eskatzen didana azaleratzen dut; teknoa baino zerbait lasaiago eta sentimentalagoaren bitartez egiten dut. Pintxatzen eta sortzen dudanaren arteko koherentzia mantentzeak ez nau arduratzen. Noizbait kluben bateko arduradunak esan izan du: "Aizu, baina tipo honen diskoak oso suabeak dira", beldurrez, pintxatzerako orduan lasaiegia izango nintzelakoan.\nZure abestiak entzun dituztelako ez bada, nola kontratatzen zaitu ezagutzen ez zaituen jendeak?\nInternetak zabaldu dizkit ateak. Gaur egun Soundcloud plataformarekin irisgarritasuna erabatekoa da, eta hortik kontaktatu izan naute. Denborarekin Berlineko agentzia batek nigatik interesa agertu zuen eta gaur egun hori da nire booking agentzia; emanaldiak lotu eta agenda eramaten didate. Hala ere, posible da norbait Facebook bidez nirekin harremanetan jartzea eta nik booking agentziara bideratzea. Bestalde, egia da, tekno kluben sarea hedatuta dagoela mundu osoan. Klub bat topa dezakezu eski estazio batean zein Mexikoko basamortuan!\nZein da ezagutu duzun klubik xelebreena?\nGogoan daukat Mexikalin (Mexiko) bizitakoa. AEBetatik hamar metrotara nengoen pintxatzen, eta bi herrialdeen arteko horma ikus nezakeen! Lan polita da leku oso-oso bereziak ezagutzeko aukera daukadalako; txikiak izan daitezke, baina beti xarma handikoak. Diru askorik irabazten ez badut ere, horrelakoetara joateak merezi du. Zenbaitetan aste beteko hotela ordaintzen didate, batetik bestera joatea eta pintxatzea, eta beste batzutan ez. Baina horrek ez du esan nahi merezi ez duenik.\nInternetak lan aukerak eman dizkizu, baina zuk ere sare sozialak probesten dituzu egunerokotasunaren berri emateko.\nBai, kristorena da horrek ematen duen bizitza eta sortzen dituen aukerak. Beste garai batean bizi izan banintz, ez dut uste lan egiteko hainbeste aukera izango nukeenik. Zer esan bidaiatzeko aukeraz! Sare sozialetan mugitu egin behar zara, bestela jendeak uste du geldirik zaudela. AEBetara joan nintzen aurreneko aldian, Euskal Herrian ia ez nuen pintxatzen, baina AEBetako tipo bati egiten dudana heldu zitzaion eta kontaktatu egin ninduen. DJ ezagun baten sesioan entzun zuen nire abesti bat, eta denbora luzez ibili zen abesti horren egilearen bila.\nEstudioa Euskal Herrian daukazu. Zuk grabatzen dituzu zure lan guztiak?\nNormalean borradoreak nik egiten ditut etxean. Pieza oso konplexua baldin bada, laguntza eskatzen dut, ez bainaiz nahasketan oso trebea. Azken diskoan Tio Pete estudioetako Jose Lastrak egin zuen nahasketa. Hala ere, EP bat egiten baldin badut, tekno edo klub rolloa izango duena, hori nik bakarrik egiten dut.\nEuskal Herrian entzulerik ba al dauka zuk egiten duzun musika motak?\nNazioartean bezala, hemen ere eszena egon da, Bergara aldean, adibidez. Kontua da ez duela beste eszena batzuek izan duten indarrik izan, aurreiritzi asko egon delako. Beti izan da oso estilo undergrounda eta iruditzen zait jendea ez dela horren jakitun izan. Gainera, ez dago hedabideetan, eta, hortaz, ezagutzea ez da hain erraza.\nZer aurreiritzik inguratu du teknoa?\nTeknoa euskalduna ez izatearekin eta drogak kontsumitzearekin lotu izan da, baina alde kulturala gailentzen hasi da. Lehen ‘bakala’ estereotipoarekin lotzen zen, kotxe tuneatuekin-eta. Gernikan, adibidez, talka nabaritzen zen. Baina nire eta hainbat lagunen kasua bestelakoa izan da; euskaldunak gara eta ez gara estetika horretan sartzen. Denborarekin, garai bateko estigma hori indargabetzen ari dela iruditzen zait.\nNazioarteko eta Euskal Herriko errealitateen jakitun zarela, nola egokitzen duzu zure lana batean eta bestean aritzeko? Entzuleak berdin jokatzen du?\nEz dut larregi pentsatzen muga horietan. Zuk ematen duzuna jendeak xurgatu egiten du. Gehiago da zure emozioek eskatzen dizutena jartzea klubeko sesioak iraun ditzakeen hiru ordu horietan.\nEta nola moldatzen du lanak zure egunerokotasuna?\nAstean zehar lan eta lan aritzen naiz. Azken finean, ni naiz nire nagusia eta lanik egiten ez badut, diru-sarrerarik ere ez dut! Ostiraletik igandera bitartean kanpoan izaten naiz. Baliteke atzerrira joan behar izatea; AEBetara edo Japoniara banoa, baliteke bertan aste pare bat pasa behar izatea. Bidaiatzen badut ahalik eta toki gehienetan jotzen saiatzen naiz, errentagarria izan dadin.\nOraintxe aipatu duzula, aurrenekoz izan zara aurten Japonian, ezta?\nBai. Kristorena izan da, aparteko esperientzia, berezia, eta asko gozatu dut. Pintxatzen ari nintzela, irudipena nuen aretoan zeudenak bakoitza bere bakardadean sentitzen zela. Begiak itxita ikusten nituen dantzan, emozioetan sartuta. Ostiral batez heldu nintzen Osakara, eta oso zoroa izan zen dena, apur bat martzianoa. Jatetxe indiar batera eraman ninduten afaltzera eta jaia bertan zela esan zidaten. Nik ez nuen ezer ez ulertzen… Jatetxe batean? Bat-batean oihal beltz bat zabaldu zuten nire mutur aurrean, oso zinematografikoa izan zen momentua, eta haren atzean garito beltz ikaragarria agertu zen, beste ezein baino undergroundagoa. Neska bat ari zen biniloak jartzen, eta ofizinetatik ateratako jendea trajez jantzita eta erdi lo. Argiztapena erabat psikodelikoa zen…. Esperientzia kuriosoa benetan!\nOsakatik Tokiora joan zinen. Alde handia dago?\nTokion mota guztietako jendea topa dezakezu. Adibidez, 55 urte inguru izango zituen neska batekin egin nuen topo, Japonian rave-ak puri-purian izan ziren garaikoa… Wow! Pila bat flipatu nuen. Gero handik Shangaira joan ginen eta guztiari hartzen genion Bilboren traza! Han ez zegoen ezer berririk, aurrez ikusitakoarekin alderatuta.\nGuatemalan ere baduzu proiektu bat. Zertan datza eta nola sortu zen aukera?\nNirekin harremanetan jarri zen arbaso euskaldunak dituen tipo bat; Iturri deitzen diote. Bere osabak HIESa duten gaixoak laguntzeko fundazio bat dauka, eta beraientzat bi abesti egitea proposatu zidan. Baietz esan nion eta Guatemalara joan nintzen iazko abenduan. Han ez dago ezertxo ere teknoaren inguruan. Hitzaldi bat eman genuen, nik Europako musikari bezala, eta AEBetako beste musikari batek. Gure lana nola egiten dugun erakutsi genien, beraiek ez baitaukate azpiegiturarik.\nBueltatu gaitezen etxera. Bi disko dituzu, eta baita bi zigilu ere: Fiakun eta Forbidden Colours.\nFiakun sei lagunen artean daukagun kolektiboa da. Betikoak, ikastolako lagunak. Bat arkitektoa da, beste bi musikariak… Mugimendu handia izan dugu, Gernikan klub bat zabaldu genuelako, eta horri esker Urdaibaiko tekno mugimendu guztia guk kudeatu dugu, mugitu edo bultzatu, nolabait esateko. Baina azken batean, bakoitzak bere bizitza eta betebeharrak dauzka. Beraz, modu naturalean adostu genuen mugimendu kultural bezala ulertu eta Fiakun-ek kolektibo izaera hartuko zuela. Beste alde batetik, Forbidden Colours dago. Hori nire zigilua da, nik bakarrik daukadana. Horixe da nire bizitza.\nHorrez gain, berriki entzun ahal izan zaitugu El_Txef_A Band Experience proiektuan. Bi emanaldi eskaini dituzue soilik; Bilboko Kafe Antzokian eta ‘Conciertos de Radio 3’ saioan.\nBai. Kontua da, lehenengo diskoaren harira Vienatik deitu nindutela hara lanera joateko, eta galdetu zidaten bandaren batekin proiekturik ote neukan. Volks Theater aretoaren urteurrena zela eta zerbait berezia egin nahi zuten. Antza, Beethovenek han jo zuen... eta guk ere bai! Kar, kar, kar. Berehala ikusi nuen diskoak rollo akustikoa zuela, beraz, zergatik ez aurrera egin? Bandak oso ondo funtzionatu zuen. Bigarren lana asko gustatu zitzaion Radio 3-eko Tomás F. Floresi, eta Vienarako bandarekin egindakoa ezagutzen zuenez, kontzertua grabatzea eskaini zigun.\nBandaren kontua halabeharrez sortu zen orduan. Nola lotu zineten zuen artean?\nHori kuriosoa da. Piano-jotzailea nire anaia da, Iban. Beñat Narbaiza Norman taldeko abeslaria bikoizketa kontuetan elkarrekin lan egitetik ezagutzen dut, eta bere bitartez arreba Miren eta Ander Mujika batu zitzaizkigun, Napoka Iria. Gero, Audience taldeko Hannot Mintegia ezagutu nuen… Horrela, denborarekin jendea ezagutzen joan naiz, eta proiektura batu dira. Eta gerora ere egin ditugu gauzak, adibidez, Mirenek azken diskoko Mugarrirantz abestian kolaboratu du. Zergatik ez moldaketa batzuk egin eta lagunak ere diskoan sartu?\nBeraz, esan dezakegu proiektu hori diskoaren egokitzapena dela banda formatura?\nBai, rollo intimoa da. Oso pozik nago Kafe Antzokiko esperientziarekin, beste modu batera agian ez nukeelako eszenatoki horretara igotzeko aukerarik izango. Pila bat kontzertu ikusi ditut han, baina egia da nik egiten dudanak ez daukala tokirik, momentuz, horrelako plaza batean.\nForbidden Colours zigiluarekin beste musikari batzuen lanak ere ateratzen dituzu. Horretan ere jarraituko duzula suposatzen dut.\nBai, noski. Nik lanean jarraitzen dut, gauza berrien bila, sortzen, beste batzuek egiten dutena entzuten, eta, noski, Forbideen Coloursekin lana atera nahi baldin badute, primeran. Baina alor horretan nik egiten dudana minimoa da. Oso gauza txikiak dira, 300 bat kopiako kontuak. Gu mugitzen garen rolloa oso undergrounda da.\nPelikula bat: Frank (Lenny Abrahamson, 2014).\nMusika talde bat: David Sylvian.\nAbesti bat: A Fire in the Forest, (David Sylvian).\nSoinu bat? Nire amaren ahotsa.\nLiburu bat: The Path of Synchronicity (Allan G. Hunter, 2011).\nGaltzeko hiri bat: Mexiko Hiria.\nMiresten duzu: Nire gurasoak; infinitora arte.\nGorroto duzu: Jaterakoan zarata ateratzen duen jendea.\nZoriontsu zara: Nire albokoak zoriontsu direnean.


Txakomic: Txakolina eta komikia, uztartze freskagarria\nUztartzea da jaki bat eta horrekin hobekien ezkontzen den edaria batzea. Sukaldaritzan jakiak eta ardoak elkartzean ohi datza uztartzea, eta sommelierra arduratzen da mahaikideei konbinazioak gomendatzeaz. Oraingo honetan, uztartze berriak probatuko ditugu, txakolin eta komikiaren artekoak, alegia, garaiotan etengabe berritzen ari batira biak. Ziur aski,elkartze bitxia dela...\n2021erako aurreikuspenak okerragoak dira epe laburrean egoera erabat iraultzen ez bada\nLeioa 21/03/10 Bizkaiko Txakolina Jatorri Deituraren Kontseilu Arautzaileak, prentsaurrekoa eman du gaur goizean Bilbon, eta, bertan, 2020ko balantze ekonomikoaren berri eman du. Baita Covid 19 pandemiaren ondorioz erabat baldintzatuta izan den urteko Bizkaiko Txakolinaren ekoizpenari eta merkaturatzeari buruzko hainbat datu aztertu dira bertan. Jose Luis Gomez Querejeta,...\nBizkaiko Txakolinak puntuazio bikainak lortu ditu Peñín 2021 gidan\nBizkaiko Txakolinak balorazio orokor bikaina jaso du Peñín gidaren azken edizioan, ardoaren arloko erreferentziazko den gida honetan. Bizkaiko Txakolinaren 2019ko uzta, oro har, Oso Ona kalifikatu du Peñin Gidak. Jatorri deiturako hamabost upategik egindako berrogeita bi txakolinek 90 eta 94 puntu artean lortu dituzte, Peñín...


Ariguneak, Euskaraldiaren berritasun nagusia - Txorierri - Aikor.eus\nAriguneak, Euskaraldiaren berritasun nagusia\na: aiurri.eus 2020-06-17 12:09\nEuskaraldia 2020ko azaroaren 20tik abenduaren 4ra bitartean egingo da bigarren aldiz. Aurtengo edizioaren berritasun nagusia ariguneak izango dira: euskaraz eroso sentitzeko guneak hain zuzen. Hainbat sektoretako enpresek, erakundeek eta elkarteek dagoeneko egin dute Euskaraldiaren bigarren edizioarekin bat, hala nola erakunde publikoak, finantza-erakundeak, industria arloko enpresak eta kooperatibak, merkataritza-kate handiak eta txikiak, dendak eta kultura- eta kirol-elkarteak.\nEuskaraldiaren bigarren edizioak hizkuntza-ohiturak aldatzea du helburu, euskaraz gehiago eta erosoago aritzeko. Hori dela eta, ariguneak sortuko dira erakundeetan, enpresetan eta elkarteetan. Ariguneak euskaraz eroso aritzeko guneak dira eta bertan ahobiziak eta belarriprestak bilduko dira.\nAtzo, Euskaraldiaren aurtengo edizioa aurkeztu zuten Tabakaleran, Donostian. Kike Amonarriz Euskaltzaleen Topaguneko presidenteak adierazi zuenez, aurreko edizioan inertziak puskatu ziren eta agerian utzi zen hizkuntza-ohiturak aldatu ahal direla eta euskararen aldeko urrats praktikoak egin ahal direla. “Euskararen aldeko herri-gogo bat eta euskaraz bizi nahi duen herri bat ere bistarazi genituen”. Aurtengo edizioan lorpen horiek sakontzen ahaleginduko direla gehitu zuen. Horretarako, ahobizak eta belarriprestak gehiago erakartzen saiatuko dira, “eta entitateekin batera urrats bat egingo dugu aurrera”.\nHorren harira, antolatzaileek elkarteei, enpresei, dendei eta erakundeei deia egin diete euskaraz lan egiteko guneak sortzea aztertu dezaten, euskaraz funtzionatzen duten sareak bultzatu ditzaten eta gune horiek babestu ditzaten. Ariguneak sortzeko eta izena emateko epea irailaren 27an amaituko da.\nArrate Illaro Euskaraldiko koordinatzaileak azaldu zuen moduan, jadanik 500 egoitzak baino gehiagok eman dute egitasmoan izena. “Hau da, 500 dendak, bulegok, udalek… egin dute izen-ematea. Horietan 2.100 barne-arigune eta 950 kanpo-arigune identifikatu ditugu, eta 10.000tik gora lagun”. Barne-ariguneak entitateetako kideak aritzeko guneak dira, eta kanpo-ariguneak, entitateek herritarrekin harremanetan egoteko dituzten guneak. Erakundeak eta enpresak hainbat arrazoirengatik hurbildu dira Euskaraldira: batzuek aurretik euskara arloan lantzen zebiltzan ibilbideari jarraipena eman nahi diote, eta beste batzuek euskararen erabilera bultzatzeko gune berriak sortzeko eta horiek babesteko aukera ikusi dute.\nBestalde, Illarok gogora ekarri zuen Euskaraldiaren lehen edizioan Euskal Herriko 405 udalerritan batzordeak martxan ipini zirela, eta esan zuen aurtengo izen-ematea ere martxa onean doala. Txorierrin, esaterako, batzordeak hasi dira lanean, eta baten batek horietan parte hartu nahi badu, txorierri@euskaraldia.eus helbide elektronikora idatzi dezake izena emateko, edo 688 813 748 telefono-zenbakira deitu (Itziar). Arigunea sortu nahi duten enpresak eta elkarteak ere Euskaraldiaren Txorierriko arduradunarekin ipini daitezke harremanetan aurreko lerroetan adierazitako bideetatik.


Arkitekturako Eskolak hogei bat jarduera antolatu ditu MUGAK EAEko Nazioarteko Bienalean - Info+ - UPV/EHU\nInprimatu Arkitekturako Eskolak hogei bat jarduera antolatu ditu MUGAK EAEko Nazioarteko Bienalean\nArkitektura Eskolak hogei bat jarduera antolatu ditu MUGAK EAEko Nazioarteko Bienalean\nIkasleek parte hartze aktiboa izango dute bisita gidatuak eginez erakusketa nagusietan eta beraien erakusketak ere sortuz, guztientzat pentsatuak\nDe la Hoz Fontán proiektua. Argazkia: P. Pegenaute\nEuskal Herriko Unibertsitatea protagonista nagusietako bat izango da MUGAK EAEko Arkitekturaren Nazioarteko Bienalean. Aste honetan hasi, datozen bi hiletan zehar luzatu eta abenduaren 12an itxiko da. Ehun bat jarduera izango ditu EAEko hiru hiriburuetan, horietatik hogei batean UPV/EHUren Arkitekturako Goi Eskola Teknikoa protagonista izango duelarik.\nBienalak eutsi egiten dio elkarretaratze gune anitza izateko helburuari, solasari eta hausnarketari bide eman eta irtenbideak aurkitzeko, gizarte etiko, justu eta orekatuagoa moldatzeko muga berriak definitzeko asmoz. Beste bienal batzuetatik bereizten duten ezaugarrietako bat da, hain zuzen, arkitekturaren etorkizuneko profesionalek bertako egunerokotasunean hartzen duten garrantzia.\nUPV/EHUren Arkitekturako Goi Eskola Teknikoko ikasle eta irakasleak izango dira bienalaren arima eta gorputz, jende guztiarentzat prestatutako jarduerez gain, jarduera guztietan izango dutelako zeregina: bisita gidatuak egingo dituzte Bienaleko erakusketa nagusian, 'Sistemen diseinua: Ulm eskola eta Braun konpainia', (eskola ezagun alemanak egungo diseinuan izan duen eragina ardatz du erakusketa horrek, Apple bezalako konpainia handietan kasu); Tokioko 10 m2tako kapsula etxebizitzaren erreplika bat bisitatuko dute, Kontxan kokatuko dena; erakusketak sortuko dituzte, eta Toledo, Coruña, El Vallés, Sevilla, Bordele, Montpellier (Frantzia), Karlsruhe (Alemania) eta Wroclaw-ko (Polonia) eskoletako ikasleen anfitrioi izango dira.\nArkitekturako 600 ikasle\nIzan ere, guztira, etorkizuneko arkitekturaren 600 profesional hurbilduko dira Donostiako alde zaharrera MUGAK bienaleko eskolen astean zehar, urriaren 21ean hasita. Bienala bitartean, gazteek proposamenak egingo dituzte, ikusgai jarriko direnak behatokiaren bastioian eta Donostiako beste toki esanguratsuetan. Nazioartean izan handia duten figurak etorriko dira, edozeini irekitako hitzaldietan parte hartzera: Rafael Moneo edo Alvaro Siza bezalako pritzkerrekin hasi eta Tatiana Bilbao eta Sandra Barclay latinoamerikarrekin edo Emiliano Lopez zein Addenda Architects gazte emergenteekin amaitzeko. Era berean, dokumentalak, tailerrak eta kontzertuak ere egongo dira.\nUPV/EHUren Arkitekturako Goi Eskola Teknikoaren jardueren artean, nabarmentzekoa da ikasleek Donostiako Kursaala eraiki baino lehen izan ziren proiektuei buruz sortuko duten erakusketa, 'Solar K' izenburupean. Rafael Moneok orain 20 urte eraiki zuen eraikin ikonikoan ikusi ahal izango da erakusketa. Unibertsitate ikastegiaren ataria De la Hoz Fontanen proiektuekin jantziko da, AS BUILT erakusketarekin, estudio horren ibilbidearen birpasa eginez. Lasaitasuneranzko ibilbideak, tenplu budisten azterketa oinarri, Weiqiao Wang eta Yuab Studiok egindako erakusketak osatuko du eskolaren erakusketen eskaintza. Bertan ikusi ahal izango dira ikasleen master amaierako proiektuak eta garapenerako lankidetza proiektuak ere. Guztira, UPV/EHUk zazpi erakusketa ezberdin sustatuko ditu bienalean zehar.\nUPV/EHUren Gipuzkoako Campusak mota askotako hizlariak hartuko ditu, esaterako, Izaskun Chinchilla arkitekto madrildarra, ekologia eta garaikotasuna bilbatzen dituena; Fuensanta Nieto, Nieto Sobejano Arquitectos kabinetekoa, Donostiako San Telmo museoaren zabaltzearen egile eta Bilboko Arte Ederren Museorako lehiaketako finalista. Bizkaiko hiriburuan, hain zuzen, UPV/EHUren Arkitekturako Goi Eskola Teknikoak jardunaldi bat antolatuko du,Bilboko Guggenheim museoaren Toparte ekimenaren barruan, non uztartuko diren New Yorkeko Guggenheim museoa, aurten 60 urteurrena ospatzen ari dena, eta Le Corbusier-ek Tokion eraikitako Mendebaldeko Arteen museo nazionala, urte berean amaitutakoa.


Onura publikoko izaera ukatu diete Okzitaniako AHT berriaren bi zatiri | Onura publikoko izaera ukatu diete Okzitaniako AHT berriaren bi zatiri – iparraldekohitza\nInkesta publikoen batzordeak Bordele-Akize eta Bordele-Tolosa zatien aurkako iritzia agertu du. Errentagarritasun «eskasa» azaleratu du.\nAHTaren aurka, CADEkoak antzerkian, Rousseten aurrean, urtarrilean. BOB EDME\nBordeletik Akizera eta Bordeletik Tolosara (Okzitania) joatekoa litzatekeen AHT abiadura handiko trenbide berriaren proiektua kolokan da, nahiz ez den oraindik arras lurperatua. Konkretuki, onura publikoaren ezagutza ez dio onartu inkesta publikoen batzordeak. Trenbide berria eraikitzea egokia ote den ala ez jakiteko inkesta eraman duen batzordeak egitasmoaren kontrako iritzia helarazi zion atzo Akitania eskualdeko prefetari.\nProiektuaren kontra direnentzat, dena ez da oraindik irabazia. Izan ere, gertatu izan da beste proiektu batzuetan batzordearen iritziaren gainetik proiektua aurrera eramatea. «Baina zailtasun handiak izanen dituzte horri gaina hartzeko. Borroka garrantzitsu bat dugu hor irabazi», poztu zen Victor Pachon, AHT berriaren aurka aspalditik borrokatzen den CADE ingurumenaren aldeko elkarteko bozeramailea. «Gure argumentu anitzekin bat egiten du batzordeak. Batzuetan, gu baino urrunago badoa», gehitu zuen. Artetik errateko, Akizeren eta Hendaiaren arteko trenbide berriaren proiektuaz ez da oraindik inkesta publikoa egin.\nBeste bi bideei dagokienez, alde onak aurkitzen dizkie batzordeak. Adibidez, metropoli handien garapen ekonomikoari lotuak. Lanpostuak sortuko lituzketela ere aipatzen du, baita ingurumenari begira balorazio ona egiten ere. Baina kontrako argumentu anitz agertzen ditu, halaber. Oro har, esaten du abiadura handiaren alternatibak ez direla aski aztertuak. Zerbitzua, kostua eta irabazi denbora kontuan hartzen badira, batzordeak dio badela zer egin gaur egun existitzen diren bideak hobetuz eta berririk eraiki gabe.\nProiektuak bi helburu ikur iragarriak ditu. Bata, Bordeleren eta Tolosa artean oren bat irabaztea. Eta bestea, Parisen eta Tolosaren artean hiru oren. Baina denbora irabazte hori «gutxieneko tren» batzuek lortuko dutela dio batzordeak. Parisen eta Tolosaren arteko banaz bertze hori dudan jar daitekeela erantsi du, eta kontuan hartzen diren bi hiriburuen arteko geldiuneak «errealitatetik kanpokoak» direla dio. Finantzaketa publikoa ere ez dela segurtatua azpimarratu du batzordeak, eta errentagarritasun sozioekonomikoa «eskasa» dela, besteak beste, hiri ertainetako bideetan. «Halere, argi da Alain Rousset [Akitaniako presidentea] saiatuko dela berriz. Baina segur da beste anitzek bertan behera utziko dutela proiektua», erran du Pachonek. 8.000 milioi eurotik gora balioko lukete 360 kilometroko luzerako trenbide proiektuek.\nEEPk 30.000 euro gutxiago ezarriko ditu aurten proiektu deialdirako


Klima-aldaketak superbakterioei ere eragiten die | Consumer\nKlima-aldaketak superbakterioei ere eragiten die\nPlanetaren berotzeak bakterioen hazkundea errazten du, eta antibiotikoak mutatu eta saihesteko aukera ematen die, ez baitira eraginkorrak.\narabera: Asteartea, 2020ko irailaren 29a\nHamar urte badira bakterioek gero eta erresistentzia handiagoa dutela antibiotikoen aurrean: superbakterio oso arriskutsuak dira. Botikak behar bezala ez erabiltzea da arrazoi nagusietako bat, baina baita klima-aldaketa ere. Harvardeko Osasun Publikoko Eskolak eta Torontoko Unibertsitateak 2017an Naturen argitaratu zuten ikerketa baten arabera, tenperatura igotzeak bakterioen hazkundea bultzatzen du, eta antibiotikoak mutatzeko eta saihesteko aukera ematen die, ez baitira eraginkorrak. Baina joera hori berresten duten azterlan gehiago daude. Hurrengo lerroetan, horietako batzuk aztertuko ditugu, eta botika berrien ikerketa funtsezkoa dela ikusiko dugu.\nKlima-aldaketak bakterioei nola eragiten dien\nTenperatura igotzeak antibiotikoekiko erresistentzia handitzearekin du zerikusia. Harvardeko Osasun Publikoko Eskolak eta Bostongo Unibertsitateak Naturen argitaratutako azterlan batek frogatzen du hori. Ikerketa Estatu Batuetan oinarritzen da, baina baieztatzen du 10º C-tan gehitzeak bakterioek antibiotikoekiko duten erresistentzia %4,2 gehitzea dakarrela E. coli-ren kasuan, %2,2 Klebsiellaren kasuan eta %2,7 Staphylococcus aureus-en. Baina, tenperaturaz gain, azterketa horrek berak erresistentziaren hazkundea bakterio horien antibiotikoekin lotu zuen populazio-dentsitatearekin. Haren azterketaren arabera, biztanleria-dentsitatea 25.000 pertsona gehiago izatea kilometro karratuko, E. coli-ren erresistentzia %3 handitu da, eta Klebsielarena %6.\nBaina hori ez da klima bakterioen aldaketekin lotzen duen azterketa bakarra. 2017an Scientific Reports-en argitaratutako Liverpooleko Unibertsitateko ikerketa batek 200 patogeno baino gehiago aztertu zituen (besteak beste, bakterio arruntenetako batzuk, hala nola E. coli edo Yersinia Pestis), eta ondorioztatu zuen horietatik 99 gutxienez klima-faktoreren batekiko sentikorrak zirela, batez ere tenperaturarekiko, hezetasunarekiko eta euri-patroiekiko. Ikertzaileentzat, klima-aldaketak gaixotasun infekziosoen agerpenean eta hedapenean duen eraginaren beste froga bat da hori.\nAntibiotikoak patenterik gabe\nErresistentzia antibiotikoaren aurkako ekintzak kezkatzen du medikuen komunitatea. Espainian Antibiotikoekiko Erresistentziaren Aurkako Plan Nazionala (PRAN) dugu, bi estrategiarekin: antibiotikoen kontsumoa murriztea eta giza medikuntzan eta albaitaritzan erabiltzeko beharra gutxitzea.\nFuntsezkoa da medikamentu berriak ikertzea, superbakterioen aurkako ekintza- eta eraginkortasun-mekanismo berriak erabiliz. Federico Gordo Henaresko Ospitaleko Medikuntza Intentsiboko buruak adierazi du patente berriak garatzeak oso epe luzea eskatzen duela, eta gutxi batzuk bakarrik ikertzen diren botika asko merkaturatu egiten direla. “Garai batean ez zen antibiotiko berririk sortu. Baina orain batzuk ditugu, eta urte batzuk barru beste batzuk iritsiko direla aurreikusten da. Gainera, ikusi da dagoeneko dauzkagun batzuei molekula bat lot dakiekeela, bakterioak ez eragiteko eta infekzioaren tratamenduan lanean jarraitu ahal izateko”, ondorioztatu du espezialistak.\nNola egiten da sendagai bat?\nantibiotiko bakterioak klima-aldaketa


Arabako Foru Aldundiak COVID-19aren ondoren ekonomia suspertzeko egindako planak 29 milioi euro mugiaraziko ditu - albisteak\nInicio Araba Arabako Foru Aldundiak COVID-19aren ondoren ekonomia suspertzeko egindako planak 29 milioi euro mugiaraziko ditu\nArabako Foru Aldundiak COVID-19aren ondoren ekonomia suspertzeko egindako planak 29 milioi euro mugiaraziko ditu\nRamiro González Arabako diputatu nagusiak Plan A aurkeztu du, hau da, “Araba Arabaren alde mugiaraztea” helburu duten 50 neurri ekonomiko biltzen dituen talka plana. Ekintza ekonomikoak, zergen arlokoak, finantzetakoak eta kontsumoa sustatzekoak dira, eta sektore guztien aliantzetan eta parte hartzean oinarritzen dute beren estrategia, baita tokiko kontsumoan ere, krisitik ateratzeko gako nagusi gisa. “Kontsumoa aktibatzea hemen, Araban, eta modu parte hartzailean egitea, guztiekin: autonomoak, ekintzaileak, merkatariak, ostalariak, ardogileak, enpresak, langileak, familiak … sare bat sortuta zerbitzuen, kontsumitzaileen eta Administrazioaren beraren artean. Gure lurraldean sinesteko garaia da, haren potentzialean, haren taberna eta saltokietan, haren baliabide turistiko eta kulturaletan, gure auzoko dendan, gure herrian… Arabaren alde egiteko garaia da. A Plana Araba da”, halaxe laburbildu du Gonzálezek lurraldea suspertzeko plan ekonomikoa.\nGuztira, ‘PlanÁ’-k 29 milioi euro mugiaraziko ditu (18,3 zuzenean eta 10,7 zeharka). Kopuru horri beste 248,5 milioi euro gehitu behar zaizkio, Foru Ogasunak zerga neurrien bidez txertatuko dituenak, hala nola zergen ordainketak atzeratzea enpresen eta familien likidezia ziurtatzeko une zail hauetan, eta zerga arintzeak eta bestelako neurri ekonomikoak.\nGainera, Arabako agintariak esan du inbertsioak egiten jarraituko duela; hain zuzen ere, 60 milioi euro. Hori guztia, gainera, ikuspuntu soziala ahaztu gabe, dirubilketaren jaitsiera nabarmenak ez baitu eragingo lurraldearen politika sozialetan. “Zerbait ikasi badugu krisialdi honetan izan da zein garrantzitsua den gure babes sozialeko sistema. Oso harro egon behar gara dauzkagun zerbitzu sozialez eta haietan lan egiten duen pertsona bakoitzaz. Hortaz, Arabako Foru Aldundiaren ekonomia eta aurrekontu estrategian, politika sozialek pisu handiagoa izango dute, eta are erdirago egongo dira” nabarmendu du.\nPlan ekonomikoak 10 bloke ditu, xede komun bat daukatenak: enplegua mantentzea lurraldearen sektore ekonomiko guztietan; batez ere, krisialdiak gehien kaltetu dituenetan.\nArtículo anterior Arabako adinekoentzako egoitzetan guztira 29 pertsona daude COVID-19 gaixotasunak kutsaturik\nArtículo siguiente Arabako Foru Aldundiak neurriak malgutu ditu egoitzetan bizi diren, dementziak dituzten eta babes emozional handia behar duten adinekoek bisitatzeko


Badok | ‘Gerezien Denbora’\nGuztiok ezagutzen ditugun kantuez ari garenez, hona beste bat: Le Temps des Cerises (“Gerezien Denbora”) Frantzia osoan enblematikoa, Pariseko komunaren (1871) aldeko Jean Baptiste Clément poetak idatzi eta Antonie Renard tenoreak musikaturiko poema baten gainekoa. Ezerk kontsolatuko ez duen bihotz urratu batek idatzitako amodiozko poema, ahaire malenkoniatsu batez jantzia, odolez itotako errebolta haren ikur bihurtu zen: “Maiteko dut nik amodiozko / oldarra eta gerezitzeen / denbora betiko, / xoxoen kantak ene zauriak / ez ditu nehoiz ezabatuko. / Maiteko dut nik amodiozko / oldarra eta gerezitzea” dio, heldu den 29an Baionako portuan estreinatuko den izen bereko pastoralarentzat Itxaro Bordak eginiko bertsioak.\n[Le Temps des Cerises ezagutzen ez duenarentzat, Yves Montand edo Nana Moskouriren bertsio telebisibo melengez gain, bada sarean bere jatorriari hobe atxikitzen zaion bertsio interesgarri bat]:\nZuberoatik at sorturiko lehen pastoral garaikidea, pertsonaia historiko baten trajeriaz baino, XX. mendeko langileriaren borrokaz eta zorigaitzez arituko zaigu. Jauzi galanta dirudi Zuberoan bizirik iraun duen tradizio batekin alderatuta; Zuberoari bizkar eman gabe eraiki da, alabaina. “Hiri pastorala” edo “pastoral post-industriala” izendatua izan da, eta protagonista, heroi historiko baten ordez, gizarte-klase galtzaile garaikidea da. Pastoral oro hornitzen duten gorriak eta urdinak, aingeruak eta satanak nahiz artzainen astoa eta ardiak ageriko dira honetan ere, jakingura franko eta ez harridura gutxi sor lezakeen “konponketa” arriskutsuan.\nBilboko ezkerraldea izan bada, XIX. mendetik, Hego Euskal Herriko industrializazioaren motorra eta gune nagusia, antzeko zerbait gertatu zen Adurreko eskuinaldearekin Baionaldean. Garapen industrialak bultzatuta, Bokale eta Tarnos aldiriak langile bizileku bihurtu ziren; eta, hala, Bilbo eta Baiona, biak ala biak, mugako esparru bilakatu ziren zentzu zabalenean: lanera etorritako langile andanen (nekazari pobretuen) pausaleku, lehen erresistentzia eta borroka modernoen eremu eta, aitzinetik eraikitako bizimolde batzuentzat, arriskuen fantasma eragile. Iparraldeko mundu horren bihotzean kokatuko da Gerezien Denbora-ren oholtza bera ere estreinaldirako. Nola gauzatu, halere, berez zuri eta beltz (urdin eta gorri), on eta gaizto baino onartzen ez dituen antzezpen eredu batean modernitateak hainbat ñabardura kontraesankorrez jantziriko gizakien antzezlan bat?\nLibretoa irakurri eta azkenetako entsegu bat ikusteko parada izan dudanez, esan dezaket galdera horren erantzuna modu sotilean emana izan dela. Pastoralaren xarma eta indarra mantenduz (“kantaz mintzo dira, dantzaz ere harahonakatzen”, Junes Casenave-Harigile maisuaren hitzetan), oso antzinatik datorren modu guztiz erritualizatuak eta norbanakoaren sentimenduen adierazpena funtsezkotzat duen edozein jarduera espresiboa alboratuz, emozioak eta borrokak beste bide batetik adieraztea ere posible dela erakutsiko zaigu.\n‘Forges de l’Adour’-eko ume langileen argazkia, 1908koa.\nBorroka gune baita, lehenik eta behin, edozein pastoralaren agertokia: Ongia eta Gaizkia indar-etsai amorratuen talka bateraezinaren antzezpena (botere zeinua baino ez da antzezle bakoitzak eskuan darabilen makila). Baina borroka etengabeko hori modu arras sinple eta manikeoan erakutsi beharrean, sinplismo hori hautsiko duen egoerak bilatu dira: langileen arteko eztabaidak greba egin-ez egin unean; urdin baten (emazte langile baten) eta gorri baten (lantegiko kontramaisuaren) arteko ezkontza… Baina, gehienbat, musikaren bitartez lortu da oreka, ene iduriko: giro alai eta adeitsua erakusten duenarekin batera –ohikoa dena jelkaldi-ekitaldi bakoitzari sarrera eta irteera emateko–, malenkoniaz eta lirismo sarkorrez blaitutako abestiek betetzen dituzte une gorenak. Partaide guztiek abesten duten Gerezien Denbora-ren bertsio koralaz gain, badira aria ederrak (langile baten heriotzaren aurreko azken hitzak), basa-ahaideak edo Hiria Sutan deituriko Rosa Luxembourg-i eginiko omenaldi hunkigarria: “Zeruak eta lurrak dira gorri, / odolez busti mila ehun kate. / Herioa da gaur neure sokorri / diodala nintzen naiz nizate!”, langileen koroak lau ahotsez kantatua. Eta, nola ez, Pariseko Komunako Eugen Pottier-ek konposaturiko Internazionala-ren bertsio gaurkotua: “Garai Ilunetako Nazioartekoa”-k osatuko baitu pastoralaren azken kantorea: “Ikara da lurra, / aiduru goldea: / dezagun urra / hutsaren oldea”. “Herri oso bat taula gainean” ikusteak betetzen du edozein pastoralaren irrika. Honako honetan, herri hori hirira lekualdatu delarik, herritartasun berri baten aldeko zeharkako edo zuzeneko hautua ere ezin alboratu…\nPariseko sarraski haren ondorengo borroka guztiek nolabaiteko mendeku usaina izan zuten langile kontzientziadunentzat. Han marraztu baitziren zenbait marra gorri, oraino indarrean dirautenak, eta hura izan zen ondorengo errebolta guztien hazia ereingo zuen gogoeta iturri nagusia: Marxek (1871), Kropotkinek (1880), Trotskyk (1921) eta beste askok idatzi zuten gertakari haien inguruan, bertan ikusi baitzen nola tratatu zuen botere ustelak boterea bera zalantzan jartzen zuen bizimoduaren antolaketa posible bat. Egungo liskar sozial eta politikoak ikusita, bistan da Historiak ez duela azken hitza esan nahi…\nTelebista eta zinemaren nagusitasunez antzerkiaren gainbehera etengabean, harrigarria da pastorala bezalako formulak gurean oraindik bizirik irautea. Askok iragarri dute dagoeneko haren heriotza: nekazari/nekazaritza gizartearen amaiera dela, kantatu izan dituen heroi epikoen gainbeherarena, folklorizazio prozesuak etengabe zentzuz husten duena… (Kepa Fernandez de Larrinaga). Begi-bistakoaren aurrean, halere, bada beti erresistentzia bat, modu lanbrotsuan baina azkenik azaleratzea lortzen duen premia baten aldarria. Ez al dago edozein taularatze musikaletan (rock kontzertuetan, besteak beste) galdutako antzerki guztiz erritualizatu baten nostalgia ezkutu bat? Ziur naiz aipatu elementu guztiokin harreman estuan jarriko garela hilaren 29an Baionako portura hurbiltzen garenok.\nETIKETAK:Beñat AxiariItxaro BordaLangileriaPastorala\nJuan Gorostidi 14.06.21\nBada pastoralaren aurkezpen bat youtuben: http://www.youtube.com/watch?v=MJETH_agU64\nGerezi garratzak 14.07.16\nIruditzen zait Pastoral honen testuek eta kantek badutela zerikusirik Sarrionandiak orain hamar urte argitaratutako poemarekin:\nGereziak jateko sasoia. Joseba Sarrionandia\n” J`aimerai tojours le temps des cerises\nc`est de ce temps là que je garde au coeur\nune plaie ouverte…”\nBaina ez da gerezirik inon ikusten.\nSasoia iritsi da, maiatza eta uztaila bitartea da\nmartxoan eta apirilean loratzen bait dira arbolak,\nbaina ez dago gerezirik.\nGerezi sasoian gaudenez gero ona litzatek\ngereziren bat ikustea,\ngerezi gozoak, edo gerezi garratzak sikiera.\nGerezi gozoak gorriak dira\neta garratzak horiskak; gereziondo garratzak berandu\nloratzen dira, gozoak goizago.\nBaina gaur egun ez da ikusten gerezirik\nGereziondoari lur berezia komeni zaio\nez dira edozein lurretan hazten batez ere\nGerezi garratzak gozoak baino aisago\nlurrak baldintza egokiak ez dituenean ere\nematen da gerezi garratza.\nGaur egun ez da ikusten gerezi gozorik\nez gerezi garratzik.\nGeraziondoa ipar haizeaz babesean landatzea da egokiena,\nlurralde lehorrean ez da ondo hazten\nlurralde lehorreko gerezia\ntipiegia izaten da.\nEz da ikusten gerezi handirik ez gerezi tipirik.\nGerizondoak landatu beharko dira.\nLurralde lau eta bailaretan izotzak jotzen badu\noso kaltegarria da.\nNegu azkenaldeko edo udaberriko izozteak dira\nUzta, urtean zehar egiten duen eguraldiaren\naraberakoa izaten da,\nbaina azken unera arte zaila izaten da jakitea\nzelako gereziak bilduko diren.\nAuskalo gerizondoak hazi eta loratuko diren.\nSasoiak helduko dira,\nsasoiak heldu dira, baina igual ez dugu


Euskaltzaleen dolumina eta gorazarrea eskutik, Haritxelarren heriotzaren biharamunean - Debagoiena - Goiena.eus\nEuskaltzaleen dolumina eta gorazarrea eskutik, Haritxelarren heriotzaren biharamunean\nJon Berezibar 2013-09-02 14:43\nEuskarak eta euskal kulturak galera izan dute. Atzo hil zen bere jaioterrian 90 urte zituela eta gaixotasun larriak jota Jean Haritxelar: euskararen defendatzaile sutsua eta euskararen akademia apaiz girotik askatu eta modernizatu zuen euskaltzale borrokatua. Eguaztenean izango da hileta elizkizuna Baigorrin eta gaur goizetik hil kapera zabalik dago Baionako tanatorioan. Sarean "Agur eta ohore" dira hitzik errepikatuenak haren heriotzaren berri ematen duten mezuetan. Berriak jaso du sarean zabaldutako dolu mezuen soka luzearen jarduna.\nBerrian, Xarles Bidegain euskaltzainaren berbak titularrera ekarrita jaso dute albistea: "Euskararen laguntzaile eta bultzatzaile handia izan da". Audioan jaso dituzte Andres Urrutia, Pantxoa Etxegoien eta aipatutako Xarles Bidegainen hitzak. Gertuago, gurera etorrita, Goienaren blog komunitatean Joxe Arantzabal irakasleak haren Faroa-n gizonari berari eta haren lanari zion estimua azaltzen du. Are gertuagotik ezagututa eta, hala, estimu bereziarekin idazten du Joxe Mari Velez de Mendizabalek haren blogean eta Haritxelar lagunari dedikatu dio gaurko argitalpena: Gizon izaten ikasten ari.\nLangile borrokatua eta gizon xaloa\n1963an hautatu zuen Euskaltzaindiak euskaltzain oso, euskarak eragiten zion ardurak bultzatuta onartutako kargua, Noticias taldeko egunkarietan haren bizitza eta ondareari eskainitako erreportaje luzean kontatzen dutenez. Lehen lerroko Euskaltzain eta euskaltzaleen kolaborazioa izan dute Noticias-en, Andres Urrutia Euskaltzainburuarena barne. Euskal kulturaren zalduntzat dauka Urrutiak, euskararen ofizialtasunaren aldeko gudari nekaezin bezala irudikatuz. Miren Azkarate euskaltzainak eta Mari Carmen Garmendia katedradunak, besteak beste, osatzen dute erreportajea. Sailburu ohiak, akademiaren bilakaeran Haritxelarrek lema hartu zueneko garaia gogoan, euskara batuaren erronka egokitu zitzaiola nabarmentzen du, "borroka irabazi" eta "lan-moldeak errotik" aldatu zituela azalduz, baina baita ere gazteen alboan egon zela beti. Mari Carmen Garmendiak haren argitasuna eta patxada ditu gogoan Ardantza lehendakariaren garaietan Jaurlaritzaren eta Euskaltzaindiaren artean iraulitako "hamaika maratilatan". Garmendiarentzat mugarri izan zen Eusko Jaurlaritzak, Nafarroako Gobernuak eta hiru Foru Aldundiek 1989an Oñatin Euskaltzaindiarekin sinatutako akordioa. Iparraldeko erakundeekin halako hitzarmen bat lortzea izan zen, Garmendiak azaltzen duenez, Haritxelarrek bete ez zuen desio nagusia.\nGaran azpimarratzen dute haren berezko baikortasuna aintzat hartura, ez omen zion horrek kalte egin eta nabarmentzen dute euskararen etorkizunari buruz hark zuen ikuspegi argitsua: «Garai batean mintzoa zen, gero idatzia, irratia eta telebista heldu ziren, eta orain Internet; guk aitzinamenduan segitzen dugu, eta horregatik naiz baikor». Jon Garmendia idazleak idatzi du Haritxelarren omenezko zutabea Garan Haritzaren itzala izenburuarekin, "gizon handi bat galdu du Euskal Herriak, baina euskarak betirako irabazi du haritz eder honen itzala" epitafio gisakoaren amaituz.\nItzala, euskal esparrutik harago ere\nHedabide ez euskaltzaleetan ere tarte zabala eman diote Euskaltzainburu ohiaren galerari; langile borrokatua zela errepikatuta eta nabarmenduz batez ere "xaloa" eta "pilotazalea" zela, El Diario Vascon, esate baterako; ala El Pais-en euskararen garapenaren lekukotza aipatuz.


Abracadabra, Magialdia itzuli da! – Gazteon KZ\nIkastea eta dibertitzea eskutik joan daiteke, eta are gehiago trikimailu eta ilusio magikoekin badira. Arabako 16 udalerritan barrena ibili ondoren, larunbat honetatik aurrera eta irailaren 19ra arte (igandea), Magiaren Nazioarteko Jaialdia iritsiko da Arabako hiriburura. Jaialdi horren 33. edizioa jatorri desberdineko 250 mago baino gehiagok osatzen dute, eta bertaratutakoek euren trikimailurik onenekin eta adin guztietakoentzat gozatzeko prest daude. Sarrerak Magialdiaren webgunean erosi ahal izango dira.\nPandemiaren ondorioz, oraindik ezin izan da normaltasun osoa berreskuratu protokoloari eta edukierari dagokienez, baina antolakuntzak gogor lan egin du ekitaldi hau nazioartean erreferente izaten jarrai dezan, magia-ibilbide berriak, agertokiak eta proposamen originalak eskainiz.\nJose Angel Suarez Magialdiko zuzendariaren arabera, “Egoera normala izatea gustatuko litzaiguke, baina gaur egungo egoerak eta daukagun edukiera ikusita, 260 lagunek eman dute izena, itxaron-zerrendan daude eta berriro ere jendea Gasteizera etortzeko gogoz dago, magiaz, hiriaz eta jendeaz gozatzera”.\nIgnacio Aldecoa Kultur Etxea arduratuko da oihala igotzeaz eta edizio berri honi hasiera emateaz, datorren larunbatean, 12:00etan, familiarteko magia ekitaldi batekin. Aldi berean, haurrentzako zazpigarren magia lehiaketa egingo da Astrolibros 2 liburudendan.\nAstelehenean, hilaren 13an, magiak hainbat erakusleiho bisitatuko ditu, helduentzako zazpi magia-ibilbiderekin, Zentro Historikoko hainbat leku adierazgarritan, talde txikientzako 30 minutu inguruko ikuskizunekin. Bertaratzeko, gonbidapena behar da, eta emanaldiak egunero egiten dira 19:00etatik aurrera areto desberdinetan: kordoi Etxean, Montehermosoko Kultur Etxean, Santa Maria katedralaren arkupean eta Arte Ederren Museoan.\nEkitaldi horien artean aipatzekoa da La Linterna Mágica, 20:30ean Santa Maria katedralaren atarian egingo dena, ikuskizun oso berezi batekin; izan ere, Jon Oscozen arabera, “Linterna magikoak gaur egungo zinemaren aitzindariak dira, irudi estatikoekin eta mugimenduan dauden irudiekin sortzeko gai dira. 45 minutu iraungo duen proiekzioa da “.\nIrailaren 14tik (asteartea) aurrera, 17:00etatik aurrera, 7 eta 12 urte bitarteko haurrentzako magia tailerrak egingo dira Bibat Museoan. Horretarako, erreserba egin behar da 945 20 37 00 telefonoan asteartetik larunbatera. Egun horretan bertan, 19:30ean, El Ilusionista filma grabatuko dute Forum Gasteiz zinema aretoetan, hiru euroko sarrera ordainduta.\nAsteazkenean, hilaren 15ean, 19:30ean, Vital Fundazioaren Aretoan, Pillados por sorpresa dibulgazio-ikuskizunaz gozatzeko aukera izango da. Bertan, Jordi Camík, Luis Martinezek eta Miguel Angel Geak ezustekoak munduaren gure ikuspegia nola eraldatzen duen azalduko dute. Sarrera librea da gonbidapenarekin.\nOstegunean, hilak 16, 19:30ean, hiriko erdiguneko dendetako erakusleihoetan magia bisualaren zenbakiak izango dira ikusgai: Ana Moraza (Ama Vedruna 2), Andres Díaz (Gasteiz hiribidea 46), Arlekin liburudenda (Diaz de Olano 7), Tribal Área (Pintorería 23), Astrolibros 2 (Lascaray 2), Violeta Marengo (Diputación 10), San Prucio (Urbieta). Edukierak mugatuak dira.\nNazioarteko Magia gala\nOstiralean, hilak 17, Europa Biltzar Jauregian “Naipes Heraclio Fournier” nazioarteko magia gala izango da, eta bertan parte hartuko dute Jose Arcario eta Jandro magoek, 14 urtez El Hormigueron kolaboratzaile izan zenak eta Jon Oscoz antolatzaileetako baten arabera, “Magiaren munduan erreferente bat da, batez ere umorezko osagaiagatik. Oso profesional azkarra da eta hiru aldiz irabazi du Fool Us nazioarteko lehiaketa, magiaren munduko saririk ospetsuena Estatu Batuetan “.\nNazioarteko hainbat artista ere izango dira, hala nola Roberto Mansilla, Ricardo Rodriguez eta Henry Evans, magiaren munduan erreferente direnak gertutik eta txanponekin.\nIrailaren 18an, larunbata, 12:00etan, Vital Fundazioak Haurren Magia Gala hartuko du, Javi Ruforen eskutik, eta sarrerak bost euroko prezioa izango du. Ordu berean, Falerinako lorategian, Alexkurekin antzerkia egokitzen da. Egun berean, 18:00etan, Antzoki Zaharrean, Eszenako Magiaren Nazioarteko Gala izango da, nazioarteko izen handiko zazpi magoren parte-hartzearekin. Sarrerak 15 eta 20 eurotan daude salgai.\nIrailaren 19an, igandea, Cesar Buenok showa egingo du Atarian (sarrera librea da, baina edukiera mugatua du) eta 18:00etan, berriz, Nazioarteko Gala errepikatuko du. Egun berean, 19:30ean, amaiera ekitaldia berreskuratuko da, aurten agertoki berri batean, Iradier Arenan.\n← Conecta FICTIONek hiru telesail estreinatuko ditu Iruñean\nBilboko Koral Elkarteak ‘Maitena’ euskal opera erreskatatu du →


topic_facet:"Mekanizazioa (Heziketa Zikloa). Erdi maila" topic_facet:"Mekatronika Industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Lanbide Heziketa" topic_facet:"Sistema mekatronikoen irudikapen grafikoa (Modulua)" author_facet:"Aranguren, Olaia"\nProposatutako gaia: Mekanizazioa (Heziketa Zikloa). Erdi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Lanbide Heziketa Proposatutako gaia: Sistema mekatronikoen irudikapen grafikoa (Modulua) Egilea: Aranguren, Olaia\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila Fabrikazio-teknikak (Modulua) 1 Instalazioa eta mantenimendua (Lanbide Arloa) Lanbide Heziketa 1 Mantentze-lan elektromekanikoa (Heziketa Zikloa). Erdi maila Gehiago ... Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila Sistema mekatronikoen irudikapen grafikoa (Modulua) 1 Zenbakizko kontrol bidezko mekanizazioa (Modulua) Guztiak ikusi ... gutxiago ...


Nortzuk gara - Yuhuan Clangsonic Ultrasoinu Co., Ltd.\n2003an sortua, Yuhuan Clangsonic Ultrasonic Co., Ltd ultrasoinu teknologiaren teknologia eta potentzia handiko ultrasoinu garbiketa konponbidean espezializatutako goi teknologiako enpresa da.\nClangsonic-ek konpromisoa hartu du bezeroei ultrasoinu bidezko garbiketa produktu profesionalak eta eraginkorrak eskaintzeko. Bidean 15 patente baino gehiago eta produktuen berrikuntza ugari erregistratu ditugu. Probintzia mailako ultrasoinu ikerketa eta garapen zentroa eta ultrasoinu garbiketa laborategia daude hemen, ultrasoinu prozesuak egiaztatzeko ekipoekin eta proba tresna aurreratuekin hornituta. Soldadura robotikoko gailu automatikoek eta inportatutako okertzeko makinek ultrasoinu produktuen fidagarritasuna bermatu dezakete.\nFabrikaren eraikinak 6000 metro koadroko azalera du. Gure produktu guztiak etxean garatu eta fabrikatzen dira kalitate estandar altuekin. One-Stop irtenbidea erabiltzaileei behin bakarrik burutzeko, denbora aurrezteko eta eraginkortasuna hobetzeko. Badakigu ultrasoinu transduktorearen eta sorgailuaren errendimendua eta abantailak optimizatzen, azkenean bezeroen onurak maximizatzen.\nProduktu nagusien artean ultrasoinu transduktorea, urpekaritza transduktorea, ultrasoinu sorgailu digitala eta ultrasoinu garbiketa ekipamenduak etab daude.\nEpe luzerako lankidetza teknikoa ezarri dugu Euro, Alemania, Japonia, Malaysia, Taiwan eta abarreko enpresa ezagun askorekin. Gure produktuak 60 herrialde eta 100 eskualde baino gehiagora esportatzen dira. 2017az geroztik, ur azpiko transduktorearen eta ultrasoinu digitaleko sorgailuaren urteko irteera 8.000 multzo baino gehiago da.


TXOKO TEKNOLOGIKOA: MOOC: hasierako gogoeta\nMOOC : Nuevos escenarios de aprendizaje digital\nMOOC honetan egin dugun prozesu guztia azalduko dut, horretarako, modulu bakoitzean jorratu egin duguna, zeintzuk izan diren nire ikaskuntzak eta zer erraztasun/zailtasun izan ditudan MOOC-ek eskaintzen duten metodologia honetan aztertuko ditut.\nGauzak horrela, esan behar dut hasieratik ezegonkortasuna eta urduritasuna sorrarazi egin zizkidala MOOC batean lan egitearen ideiak. Izan ere, aurreko urte batzuetan horietako MOOC batzuetan parte hartu egin dut eta arrazoi ezberdinak direla eta, oraindik ez ditut lortu kurtsoak eskaintzen edo planteatzen dituen eduki guztiak barneratzea, beharbada, lan egiteko uzten duten askatasuna dela kausa, hau da, zure kabuz lan egiteko uzten dizutenean, normalean, lana ahazten dugu eta entregatzeko data gertuegi ikusten dugunean, hasten baikara lan egiten. Horrela, soilik eskuratzen dugu kurtsoa edo zereginak gainditzea, baina zeharo ez dugu lortzen espero den ikaskuntza hori.\nHala eta guztiz ere, MOOC honetan gauzak alda ditzatela espero dut, egunero lana egingo dut eta datak errespetatzen saiatuko naiz. Modu honetan, lehenengo moduluaren tituluak “Kurtsoaren aurkezpena” adierazten duen moduan, jorratuko ditugun edukiak plazaratzen dira eta kurtsoaren sarrera moduko bat egiten da, bideo baten bidez.\nHasiera batean, MOOC-en inguruan eta ikaskuntza-irakaskuntza prozesuak burutzeko baliabide digital berrien inguruko galdetegi bat egitea eskatzen du. Galdetegi honen helburua, ikasleon aurreiritziak ikustea eta esparru honetan ikasleok ditugun gaitasunak edota abileziak aztertzea dira, besteak beste.\nLehenengo modulu honetan gauza asko airean utzi egin dira, baina kurtsoan zehar landuko dugun guztiari buruz hitz egiten da, eta egia esanez, nahiko interesgarria eta etorkizunerako erabilgarria iruditu egin zait, beraz, kurtsoan aurrera egiteko irrikitan nagoela esan dezaket. Honekin kurtsoaren lehenengo modulua amaitutzat ematen dugu.\nEgilea: Erlantz Marin Flores ordua: 09:30